Source: http://docplayer.fi/4437402-Metsahallituksen-metsatalouden-ymparistoopas-metsahallituksen-metsatalouden-julkaisuja-67-2011.html
Timestamp: 2018-03-21 21:05:25+00:00
Document Index: 14201403

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Metsähallituksen metsätalouden ympäristöopas. Metsähallituksen metsätalouden julkaisuja - PDF
Metsähallituksen metsätalouden ympäristöopas. Metsähallituksen metsätalouden julkaisuja
Download "Metsähallituksen metsätalouden ympäristöopas. Metsähallituksen metsätalouden julkaisuja 67 2011"
1 Metsähallituksen metsätalouden julkaisuja Metsähallituksen metsätalouden ympäristöopas Toimittajat: Jussi Päivinen, Niklas Björkqvist, Lauri Karvonen, Maija Kaukonen, Kirsi-Marja Korhonen, Panu Kuokkanen, Hannu Lehtonen ja Arto Tolonen 1
2 Metsähallitus 2011 Lukujen kirjoittajat: Luku 1. Jussi Päivinen, Petri Heinonen, Kirsi-Marja Korhonen, Johanna Leinonen Luku 2. Lauri Karvonen Luku 3. Hannu Lehtonen, Niklas Björkqvist, Maarit Kaukonen, Panu Kuokkanen, Pirkko-Liisa Luhta, Antti Maukonen, Jussi Päivinen Luku 4.1. Aarne Leskinen, Risto Jalkanen, Lauri Karvonen, Olli Lipponen, Sauli Valkonen, Pauli Wallenius, Ari Siekkinen Luku 4.2. Ahti Putaala, Arto Marjakangas, Mikko Rautiainen Luku 4.3. Mika Laakkonen, Nilla Aikio, Pirkko-Liisa Luhta Luku 4.4. Maarit Kaukonen Luku 4.5. Timo Hiltunen, Kalervo Rissanen ( ), Antti Leinonen Luku 4.6. Heljä-Sisko Helmisaari, Timo Hiltunen, Kalervo Rissanen ( ) Luku 4.7. Risto Savolainen, Jouni Taivainen Luku 4.8. Risto Savolainen Luku 4.9. Eino Piri, Pauli Wallenius Luku 5. Kirsi-Marja Korhonen Luku 6. Sari Hiltunen, Pauli Wallenius Luku 7. Ari Rautio, Jussi Päivinen Toimituskunta haluaa kiittää Metsähallituksen metsätalouden ja luontopalvelujen henkilöstöä osallistumisesta oppaan tekoon sen eri vaiheissa. Lisäksi toimituskunta haluaa kiittää seuraavia opasta kommentoineita tutkijoita ja asiantuntijoita: Kaisu Aapala (Suomen ympäristökeskus), Teija Haavisto (Suomen ympäristökeskus), Pekka Hynninen (Pohjois-Pohjanmaan ELY), Risto Jalkanen (Metsäntutkimuslaitos), Samuli Joensuu (TAPIO), Tomi Kaakkurivaara (Metsäntutkimuslaitos), Atte Komonen (Jyväskylän yliopisto), Martti Kuusinen (TAPIO), Ilpo Mannerkoski (Suomen ympäristökeskus), Hannu Marttila (Oulun yliopisto), Janne Miettinen (Riista- ja kalatalouden tutkimuslaitos), Mika Nieminen (Metsäntutkimuslaitos), Petri Nummi (Helsingin yliopisto), Pekka Pulkkinen (Keski-Suomen ELY), Terhi Ryttäri (Suomen ympäristökeskus), Pekka Salminen (Ympäristöministeriö), Matti Sirén (Metsäntutkimuslaitos), Olli Soininen (Museovirasto), Markus Strandström (Metsäteho), Pekka Tamminen (Metsäntutkimuslaitos), Liisa Tyrväinen (Metsäntutkimuslaitos), Pentti Valkeajärvi (Riista- ja kalatalouden tutkimuslaitos), Sauli Valkonen (Metsäntutkimuslaitos), Kalle Vanhatalo (TAPIO), Martti Vuollekoski (Metsäntutkimuslaitos), Timo Yrjänä (Pohjois-Pohjanmaan ELY). Ulkoasu ja taitto: Graafinen suunnittelu Anne Lehtinen Sähköinen julkaisu on ladattavissa ilmaiseksi osoitteesta: Metsa.fi: Etusivu > Ajankohtaista > Julkaisut > Julkaisusarjat Viittausohje, kun viitataan koko julkaisuun: Päivinen, J., Björkqvist, N., Karvonen, L., Kaukonen, M., Korhonen, K-M., Kuokkanen, P., Lehtonen, H. & Tolonen, A. (toim.): Metsähallituksen metsätalouden ympäristöopas. Metsähallituksen metsätalouden julkaisuja s. Viittausohje, kun viitataan yksittäiseen lukuun: Savolainen, R. & Taivainen, J: Kulttuuripalvelut. Teoksessa: Päivinen, J., Björkqvist, N., Karvonen, L., Kaukonen, M., Korhonen, K-M., Kuokkanen, P., Lehtonen, H. & Tolonen, A. (toim.): Metsähallituksen metsätalouden ympäristöopas. Metsähallituksen metsätalouden julkaisuja s. ISSN: ISBN (PDF): (2. korjattu painos) ISBN (NIDOTTU):
3 Kuvailulehti JULKAISIJA Metsähallitus JULKAISUAIKA TOIMEKSIANTAJA Metsähallitus HYVÄKSYMISPÄIVÄMÄÄRÄ LUOTTAMUKSELLISUUS Julkinen DIAARINUMERO TEKIJÄ(T ) JULKAISUN NIMI Jussi Päivinen, Niklas Björkqvist, Lauri Karvonen, Maija Kaukonen, Kirsi-Marja Korhonen, Panu Kuokkanen, Hannu Lehtonen ja Arto Tolonen Metsähallituksen metsätalouden ympäristöopas TIIVISTELMÄ Metsähallituksen visiona on olla edelläkävijä vihreillä markkinoilla. Metsähallituksen näkökulmasta vihreät markkinat sisältävät luonnonvarojen kestävän ja ympäristötietoisen käytön, puun käytön eri muodoissaan (uusiutuvana raaka-aineena, energiana, hiilen sitomisessa), monimuotoisuuden suojelun, erilaiset tuotettavat monikäyttö- ja ekosysteemihyödyt, uusiutuvan energian sekä näihin liittyvän osaamisen ja palvelut. Uusi Metsähallituksen metsätalouden ympäristöopas vahvistaa Metsähallituksen edelläkävijän asemaa vihreillä markkinoilla. Metsähallituksen metsätalouden ympäristöopas on käytännön opas. Oppaan pääteemoina ovat metsien monimuotoisuuden ja talousmetsien ekosysteemipalvelujen turvaaminen. Muita teemoja ovat luonnonvarojen käytön suunnittelujärjestelmät, porotalous ja saamelaiskulttuuri, vuorovaikutus ja yhteistyö sekä oppaan toimeenpanon seuranta. Monimuotoisuuden turvaamista käsitellään ekologisen verkon rakenteen mukaisesti jakautuen ytimiin, yhteyksiin sekä tukialueisiin ja säästökohteisiin. Tärkeässä roolissa ovat myös säästöpuut ja elinympäristöjen aktiivinen hoito. Talousmetsien ekosysteemipalvelujen puuosiossa käsitellään erilaisia metsänkasvatusmenetelmiä, energiapuunkorjuuta sekä metsätuhojen ehkäisyä. Vesiosio sisältää kunnostusojituksen, puunkorjuun, maanpinnan käsittelyn, lannoituksen sekä metsäteiden rakentamisen ja kunnossapidon vesistövaikutusten hallinnan. Muista ekosysteemipalveluista oppaassa ovat mukana mm. riistaeläimet, maaperä, kulttuuriperintö, virkistyskäyttö, luontomatkailu ja maisema. Opas on tarkoitettu ensisijaisesti Metsähallituksen henkilöstön sekä urakoitsijoiden ja heidän työntekijöidensä käyttöön. Opas toimii myös ympäristönhoidon käsikirjana ja opiskelumateriaalina kaikille metsien hoidosta kiinnostuneille. AVAINSANAT Ekosysteemipalvelut, kestävä metsätalous, luonnon monimuotoisuus, valtion talousmetsät SARJAN NIMI Metsähallituksen metsätalouden julkaisuja 67 JA NUMERO ISSN ISBN (PDF) (2. korjattu painos) ISBN (NIDOTTU) SIVUMÄÄRÄ 162 KIELI Suomi KUSTANTAJA Metsähallitus PAINOPAIKKA JAKAJA Metsähallitus HINTA 3
4 Suomen WWF:n puheenvuoro Metsähallituksen päätöksillä ja toimenpiteillä vaikutetaan merkittävään osaan maamme metsistä, erityisesti Itä- ja Pohjois-Suomessa. Metsähallituksen metsätaloudella on näin ollen merkittävä vastuu valtion talousmetsien monimuotoisuuden säilyttämisessä ja parantamisessa. Edellisen ympäristöoppaan (2004) julkaisun jälkeen muutoksia on tapahtunut sekä metsiä koskevassa tutkimustiedossa että metsäalan toimintaympäristössä. Lisää tutkimustietoa on saatu esimerkiksi metsäisten luontotyyppien, metsälajien sekä vesistöjen tilasta ja erilaisten toimenpiteiden vaikutuksista niihin. Myös ilmastonmuutokseen liittyvät velvoitteet ja energiapuun lisääntyvä käyttö ovat yhä olennaisempi osa metsätaloutta. Tämä opas tarkastelee valtion talousmetsien monimuotoisuuden turvaamista ekosysteemilähestymistavan kautta. Monimuotoinen ja elinvoimainen metsäluonto on välttämätön pohja toimivalle ekosysteemille. Metsähallituksen talousmetsissä ekologinen verkosto muodostuu ytimistä, yhteyksistä, tukialueista sekä muista säästökohteista. Näiden lisäksi esimerkiksi säästöpuut ja suojavyöhykkeet muodostavat tärkeän pohjan ekosysteemipalveluille. Metsäelinympäristöt ja -lajisto vaihtelevat paikan ja ajan mukaan. Tämän vuoksi kokonaisvaltaisen ohjeistuksen laatiminen monimuotoisuuden suojelun tehostamiseksi on haastavaa. Metsien erilaisten olosuhteiden huomioimiseen kehitetään onneksi jatkuvasti uusia suunnittelutyökaluja, joiden avulla esimerkiksi lajien, vesistön sekä virkistysarvojen huomioiminen metsätaloudessa on entistä helpompaa ja tehokkaampaa. Tästä esimerkkeinä ovat muun muassa metsätalouden vesistökuormituksen vähentäminen valuma-aluetyökalun avulla ja hakkuusuunnitelmien visualisointi maisemaltaan herkillä kohteilla. Uusi opas on merkittävästi laajempi ja yksityiskohtaisempi kuin edeltäjänsä. Opas sisältää laajasti tietoa Metsähallituksen suunnittelujärjestelmistä sekä yleisistä toimintatavoista ja periaatteista. Myös osallistaminen ja vuorovaikutusprosessi sekä oppaan ohjeiden toimeenpanon seuranta on kuvattu oppaassa selkeästi, mikä WWF:n mukaan parantaa Metsähallituksen toiminnan avoimuutta. Oppaan tekemiseen on osallistunut aiempaa suurempi joukko asiantuntijoita. WWF uskoo tämän oppaan antavan Metsähallituksen metsätaloudelle hyvät valmiudet parantaa valtion talousmetsien monimuotoisuuden ja ekosysteemipalvelujen turvaamista entisestään. Se toimii myös esimerkkinä muille metsäalan toimijoille Suomessa ja ulkomailla. Jari Luukkonen suojelujohtaja ohjausryhmän jäsen Maija Kaukonen suojeluasiantuntija toimituskunnan jäsen 4
5 Sisällysluettelo 1 JOHDANTO Yleistä Kestävä metsätalous Metsähallituksen arvot, visio ja yleiset yhteiskunnalliset velvoitteet Metsäsertifiointi Ympäristö- ja laatujärjestelmä Monimuotoisuuden turvaaminen Uhanalaiset lajit Uhanalaiset luontotyypit Metsien monimuotoisuudelle tärkeiden rakennepiirteiden kehitys Metsien ekosysteemipalvelut Metsät ja ilmastonmuutos Suomen metsät muuttuvassa ilmastossa Ilmastonmuutoksen tuomat haasteet metsissä Ilmastonmuutoksen vaikutus vesistöihin Ilmastonmuutoksen vaikutus luonnon monimuotoisuuteen LUONNONVAROJEN KÄYTÖN SUUNNITTELUJÄRJESTELMÄT Alueellinen luonnonvarasuunnitelma Erityyppiset maankäyttökohteet Erityisalueiden suunnittelu Toimenpidesuunnittelu ja toteutus Suunnitelmien vaikutusten arviointi ja seuranta Paikkatiedon ylläpito ja tiedon hyödyntäminen suunnittelussa Paikkatieto ja sen ylläpito Paikkatietoon perustuvat päätösanalyysimenetelmät talousmetsien luonnonhoidossa Monimuotoisuuskohteiden arvottaminen Maisemasuunnittelu Vesiensuojelu METSIEN MONIMUOTOISUUDEN TURVAAMINEN Ytimet Lakisääteiset suojelualueet ja suojelumetsät Metsätalous Natura-alueilla Luontokohteet Lajiesiintymät Lakisääteisesti turvattavat lajit Muut uhanalaiset Muut huomioon otettavat lajit Yhteydet Metsien rakenteellinen vaihtelu ja kytkeytyvyys Ekologiset yhteydet: askelkivet ja käytävät Tukialueet ja säästökohteet Metsätalousalueet, joilla erityisiä ympäristöarvoja Monimuotoisuuden erityisalueet Suojelualueiden reunametsät ja luontaiset vaihettumisvyöhykkeet Valtion retkeilyalueet, virkistysmetsät ja maisemametsät Säästöpuut Elinympäristöjen aktiivinen hoito
6 3.5.1 Tulen käyttö Paahdeympäristöjen hoito Lehtojen hoito Jalopuut Soiden ennallistaminen Purojen kunnostus Haitallisten vieraslajien torjunta TALOUSMETSIEN EKOSYSTEEMIPALVELUIDEN TURVAAMINEN Puu metsänkasvatus ja energiapuun korjuu Metsän uudistaminen Uudistushakkuut ja -menetelmät Uudistusalan raivaus ja maanpinnan käsittely Taimikonhoito Kasvatushakkuut Väljennyshakkuut Erirakenteistavat hakkuut Pienaukkohakkuut Energiapuun korjuu Metsätiet Kunnostusojitus Metsätuhot Metsätuhojen ehkäisy Metsänhoidolliset toimenpiteet Yleisimmät bioottiset metsätuhonaiheuttajat ja tuhojen torjunta Myrsky- ja lumi- sekä muiden abioottisten tuhojen ehkäisy Muuttuva ympäristö, metsätuhot ja vieraslajit Ilmaston lämpeneminen, puulajit ja metsänhoito Riistaeläimet Metsäkanalintujen elinympäristöt Metso Teeri Pyy Riekko Vesilinnut Muun riistan ja riistakohteiden huomiointi metsätaloudessa Kalat ja ravut Kala- ja rapuluonnonvarat hoitokokonaisuutena Direktiivilajit ja kalakantojen tila Rantapuuston merkitys kaloille Marjat, sienet ja muut keräilytuotteet Vesi Metsätalouden kuormitus ja sen vaikutukset pinta- ja pohjavesiin Vesistökuormituksen hallinnollisia vähentämiskeinoja Valuma-aluesuunnittelu Eroosio ja paikkatietoanalyysit Kunnostusojituksen vesistövaikutukset Hydrologia Kiintoainekuormitus Humus Happamuus Ravinteet
7 Vesiekologia Elohopea Pohjavesialueet Kunnostusojituksen vesistövaikutusten hallinta Vesiensuojelu kunnostusojituksen suunnittelussa Ojakohtainen selkeytys: kaivukatkot, pohjapadot ja lietekuopat Pintavalutus Laskeutusaltaat Virtaamansäätöpadot Kosteikot Vesiensuojelu kaivutöissä Puunkorjuun vesistövaikutusten hallinta Puunkorjuun vesistövaikutukset Suojavyöhykkeiden rajaaminen Korjuuajankohta Suojavyöhykkeiden huomioon ottaminen korjuun toteutuksessa Energiapuun korjuun erityispiirteet Pohjavesialueet Maanpinnan käsittelyn vesistövaikutusten hallinta Maanpinnan käsittelyn vesistövaikutukset Menetelmän valinta Vesistöjen suojavyöhykkeet Kulotuksen erityispiirteet Lannoituksen vesistövaikutuksen hallinta Lannoituksen vesistövaikutukset Kohteiden ja lannoitteiden valinta Levitystyön toteuttaminen Metsäteiden rakentamisen ja kunnossapidon vesistövaikutusten hallinta Tietöiden vesistövaikutukset Tiesuunnittelu Eroosion estäminen Vesien selkeytys Maaperä Suomen maaperän ominaisuudet Maaperän ominaisuudet ja metsämaan tuottokyky Ravinteiden saatavuus Maaperäeliöstö Metsämaan tuottokyvyn ylläpito Päätehakkuu ja maanmuokkaus Kulotus Energiapuun korjuu Lehtipuusto Maaperän pilaantuminen Jätteet Kulttuuripalvelut Kulttuuriperintö Muinaismuistolain mukaiset kohteet Muut kulttuuriperintökohteet
8 Valtion metsien kulttuuriperintöinventointi Kulttuuriperintökohteen huomiointi metsätaloudessa Virkistyskäyttö ja luontomatkailu Virkistyskäytön ja luontomatkailun erityisalueet Virkistyskäytön kannalta tärkeät maisema- ja muut erityispiirteet Maisema Metsänkäsittely ja muut metsätaloustoimenpiteet Maisemalliset erityiskohteet Koulutus- ja kasvatusarvot Säätelypalvelut Meluntorjunta Ilman puhdistaminen Tuulisuuden ja lämpötilan säätely Palveluiden tuottaminen ulkopuolisille Metsäntutkimuslaitoksen (Metla) ja Maa- ja elintarviketalouden tutkimuskeskuksen (MTT) tutkimusmetsät Koealueet Geenireservimetsät Opetusmetsät Puolustusvoimien ja Rajavartiolaitoksen käytössä olevat maa-alueet Senaattikiinteistöjen maa-alueet Museoviraston ja Riista- ja kalatalouden tutkimuslaitoksen (RKTL) tutkimuskäyttö Geologisen tutkimuskeskuksen tutkimuskäyttö (GTK) Helsingin yliopiston metsäasema Hyytiälä POROTALOUS JA SAAMELAISKULTTUURI Porotalous Saamelaiskulttuuri VUOROVAIKUTUS JA YHTEISTYÖ Yhteistyön yleiset tavoitteet Yhteistyön tarve ja sovitut yhteistyömuodot Yhteistyö- ja osallistamismenetelmät Yhteistyön vaatimukset ja vaikutukset YMPÄRISTÖOPPAAN TOIMEENPANON SEURANTA Seurantamenetelmien kuvaukset Kyselytutkimus KIRJALLISUUS Liite 1. Metsäkasvillisuusvyöhykkeet sekä lehto- ja lettokeskukset Liite 2. Uhanalaiset metsäluontotyypit Liite 3. Uhanalaiset suoluontotyypit Liite 4. Petolintujen pesimäalueiden hoito-ohjeet Liite 5. Metson soitimen hoito-ohjeet AIHEESEEN LIITTYVIÄ JULKAISUJA JA VERKKOSIVUJA
9 1 JOHDANTO 1.1 Yleistä Metsätalouden uusi ympäristöopas vastaa niihin muutoksiin, joita metsätaloudessa ja ympäristönsuojelussa on tapahtunut edellisen oppaan valmistumisen jälkeen (Heinonen ym. 2004). Oppaan päivittäminen oli tarpeen erityisesti viime vuosina vakiintuneeksi käytännöksi nousseen energiapuun korjuun, Euroopan unionin vesipuitedirektiivin toimeenpanon sekä luontotyyppien ensimmäisen ja lajien neljännen uhanalaisarvioinnin valmistumisen vuoksi. Lisäksi ekosysteemipalvelut ja niiden turvaaminen ovat olleet viime vuosina paljon esillä luonnonvarojen kestävää käyttöä ja ympäristön suojelua koskevissa prosesseissa. Uudessa ympäristöoppaassa on otettu huomioon nämä toimintaympäristön muutokset sekä uusin tutkimustieto. Opasta on muokattu entistä käyttäjäystävällisemmäksi oppaan käyttäjiltä saadun, käytännön kokemukseen perustuvan tiedon pohjalta. Opas on tarkoitettu ensisijaisesti Metsähallituksen henkilöstön sekä urakoitsijoiden ja heidän työntekijöidensä käyttöön. Opas toimii myös ympäristönhoidon käsikirjana ja opiskelumateriaalina kaikille metsien hoidosta kiinnostuneille. Se sisältää lähestymistapoja, suosituksia, ohjeita ja käytäntöjä, joiden mukaan toimien valtion talousmetsissä turvataan ympäristönsuojelun korkea taso ja metsien ekosysteemipalvelut entistä paremmin. Varsinainen ohjeistus on merkitty oppaaseen sinisellä tekstillä. Vastaavasti musta teksti on pääosin ohjeita taustoittavaa tekstiä. Oppaan ohjeistus sisällytetään Metsähallituksen ympäristö- ja laatukäsikirjan ohjeeksi työlajeittain. 1.2 Kestävä metsätalous Kestävän kehityksen tavoitteeksi on yleisesti ymmärretty taloudellisen kehityksen sopeuttaminen rajallisiin luonnonvaroihin niin, että luonto ja inhimillisen kehityksen edellytykset säilyvät. Kestävän kehityksen katsotaan sisältävän ekologiset, taloudelliset ja sosiokulttuuriset näkökohdat. Käsite on tämän jälkeen sisällytetty olennaiseksi osaksi lainsäädäntöä, Metsähallituksen ympäristö- ja laatujärjestelmää, metsäsertifiointia ja Metsähallituksen omaa ohjeistusta, josta viimeisin esimerkki on nyt julkaistu Metsähallituksen metsätalouden ympäristöoppaan neljäs versio. Yhdistyneet Kansakunnat on julistanut vuoden 2011 kansainväliseksi metsien vuodeksi, jotta tietoisuus metsien kestävästä hoidosta ja käytöstä, suojelusta sekä kestävästä kehityksestä leviäisi. Kansainvälisen metsien vuoden taustalla on neljä maailmanlaajuista poliittista tavoitetta: metsäkadon pysäyttäminen, metsien tuomien taloudellisten, yhteiskunnallisten ja ympäristöetujen lisääminen, kestävästi hoidettujen metsien pinta-alan kasvattaminen ja sitä edistävien taloudellisten resurssien liikkeelle saaminen. Suomessa metsien kestävä hoito ja käyttö, suojelu sekä kestävään kehitykseen pohjautuva vihreä talous ovat metsäalan nykypäivää. Uusiutuviin luonnonvaroihin perustuva vihreä talous tarjoaa mahdollisuuden kilpailukykyiselle elinkeinotoiminnalle myös tulevaisuudessa. Tulevaisuus kuuluu metsille ja tuotteille, jotka on tuotettu kestävällä tavalla hyödynnetyistä metsistä. Samaan aikaan on huolehdittava metsätalouden toimintaedellytysten säilymisestä, metsien tuotantokyvystä ja monimuotoisuudesta sekä varmistettava, että metsien tarjoamat monipuoliset ekosysteemipalvelut voidaan turvata kasvavasta kysynnästä huolimatta. Suomen metsäsektoria kehitetään vastuullisen biotalouden edelläkävijänä. Tämän tavoitteen toteuttamiseksi Kansallinen Metsäneuvosto on tehnyt kehittämisehdotuksia vuosien hallitusohjelmaan. Pääteemana on Kansallisen metsäohjelman vuoden 2015 toteutus ja sen rahoituksen turvaaminen. Kansallinen metsäohjelma on metsäalan yhteisesti kokoama ja valtioneuvoston hyväksymä metsäalan kokonaisvaltainen kehittämisohjelma. Sen päämääränä on hyvinvoinnin lisääminen hyödyntämällä metsiä kestävän kehityksen periaatteita noudattaen Kansallisen metsäohjelman mukaan metsiin perustuvien elinkeinojen tulee olla kilpailukykyisiä ja kannattavia. 1 9
10 Metsäalan kilpailukykyä ja kannattavuutta parannetaan mm. edistämällä hyvää ja nykyistä monipuolisempaa metsänhoitoa. Runsaat metsävarat antavat mahdollisuuksia uusille puunkäyttöä lisääville investoinneille ja muille metsiin perustuville elinkeinoille. Tavoitteena on, että metsä- ja puutuoteteollisuuden tuotannon ja viennin arvo kasvaa. Lisäksi Kansallisen metsäohjelman mukaan metsien monimuotoisuutta ja muita ympäristöhyötyjä tulee vahvistaa. Tätä toteutetaan esimerkiksi toimeenpanemalla METSO-toimintaohjelma, turvaamalla sen rahoitus ja edistämällä talousmetsien luonnonhoitoa sekä huolehtimalla vesiensuojelutoimenpiteistä. Monimuotoisuuden ja muiden ympäristöhyötyjen, kuten hiilensidonnan ja vesistöjen tilan, vahvistaminen on edellytys metsien kestävälle käytölle ja metsistä saatavan hyvinvoinnin tuottamiselle. Metsätalouden ympäristöopas toteuttaa omalta osaltaan METSO toimintaohjelmaa Metsähallituksen arvot, visio ja yleiset yhteiskunnalliset velvoitteet Metsähallitus tuottaa luonnonvara-alan palveluja monipuoliselle asiakaskunnalle kansalaisista suuryrityksiin (Metsähallituksen verkkosivut). Metsähallitus on valtion liikelaitos, jonka on toimittava liiketaloudellisten periaatteiden sekä eduskunnan sille hyväksymien palvelutavoitteiden ja muiden toimintatavoitteiden mukaisesti. Toiminta perustuu valtion maa- ja vesialueiden asiantuntevaan ja yhteistyöhakuiseen käyttöön. Metsähallitus hoitaa valtion talousmetsiä kestävästi ja taloudellisesti tuottavasti. Metsien hoidossa yhdistyvät ekologinen, taloudellinen ja sosiaalinen kestävyys. Metsähallituksen hallinnassa olevat talousmetsät ovat monikäyttömetsiä, joissa otetaan puuntuotannon ohella huomioon myös muita tavoitteita, esim. metsien monimuotoisuus, virkistyskäyttö, porotalous sekä saamelaiskulttuurin edellytysten turvaaminen. Metsähallituksen toiminta perustuu arvoihin, joita ovat luonnonvarojen vastuullinen hoito ja käyttö, tuloksellisuus, henkilöstön hyvinvointi, asiakaskeskeisyys ja yhteistyöllä tuloksiin. Luonnonvarojen vastuullinen hoito ja käyttö tarkoittavat mm. sitä, että käytämme luonnonvaroja kestävästi ja ennakoimme ympäristön muutoksia. Metsähallituksen visio eli strateginen tahtotila: Olemme edelläkävijä vihreillä markkinoilla. Metsähallituksen näkökulmasta vihreät markkinat sisältävät luonnonvarojen kestävän ja ympäristötietoisen käytön, puun käytön eri muodoissaan (uusiutuvana raaka-aineena, energiana, hiilen sitomisessa), monimuotoisuuden suojelun, erilaiset tuotettavat monikäyttö- ja ekosysteemihyödyt, uusiutuvan energian sekä näihin liittyvän osaamisen ja palvelut. Metsähallituksen tulee lainsäädännön mukaan ottaa liiketoimintaa harjoittaessaan huomioon yleiset yhteiskunnalliset velvoitteet, jotka jakaantuvat tulostavoitteen asettamisessa huomioon otettaviin yleisiin yhteiskunnallisiin velvoitteisiin ja vastikkeellisesti huomioon otettaviin muihin yhteiskunnallisiin velvoitteisiin. Velvoitteiden huomioon ottaminen on kuitenkin samalla osa sitä kokonaishyötyä, jota Metsähallituksen toiminta yhteiskunnalle tuottaa. Yleiset yhteiskunnalliset velvoitteet, jotka tulee ottaa huomioon luonnonvarojen kestävän käytön osana, ovat: 1) biologisen monimuotoisuuden suojelu ja tarkoituksenmukainen lisääminen 2) luonnon virkistyskäyttö 3) työllisyyden edistäminen 4) saamelaiskulttuurin harjoittamisen edellytysten turvaaminen saamelaisten kotiseutualueella 5) porotalous poronhoitolaissa säädettyjen velvoitteiden mukaan Muilla yhteiskunnallisilla velvoitteilla tarkoitetaan sitä, että Metsähallituksen toiminnassa otetaan huomioon tutkimuksen, opetuksen, Puolustusvoimien ja rajavartioston maankäyttötarpeet. 1 10
11 Metsähallituksen liiketoiminnan ja muiden tehtävien sekä yhteiskunnallisten velvoitteiden yhteensovittaminen edellyttää, että velvoitteiden merkitystä tarkastellaan säännönmukaisesti osana asianomaisten ministeriöiden ja Metsähallituksen välistä tulos- ja muuta omistajaohjausta. Metsähallituksen sisällä velvoitteet otetaan huomioon toiminnan kokonaissuunnittelussa (esim. luonnonvarasuunnittelussa), johon sidosryhmille ja kansalaisille varataan mahdollisuus osallistua. Toiminnan suunnittelun ja velvoitteiden käsittelyn yhteydessä huolehditaan samalla myös lakisääteisistä neuvottelu- ja kuulemisvelvoitteista Metsäsertifiointi Metsäsertifioinnin tarkoituksena on kertoa puutuotteiden kuluttajille, että sertifioinnin saanut puuraakaaine on peräisin kestävästi hoidetuista metsistä. Sertifikaatin voi saada, jos metsien hoito ja käsittely täyttää ennalta sovitut vaatimukset. Tarkastuksen (auditoinnin) suorittaa kolmas, riippumaton osapuoli, joka myöntää sertifikaatin vaatimukset täyttävälle metsälle. Tuotteelle annettava ympäristömerkki (logo) voidaan liittää puutuotteeseen, jos sen raaka-aineena käytetyn puun alkuperä ja kulkeutumisketju voidaan todentaa. Metsähallituksen metsät on sertifioitu kansainvälisellä PEFC-järjestelmällä. Kaikki Metsähallituksen talousmetsät kuuluvat PEFC-sertifioinnin piiriin. Metsähallitus on sitoutunut noudattamaan Suomen PEFCjärjestelmän kansallisia kestävän metsänhoidon kriteereitä (Suomen PEFC-järjestelmä). Kriteerien toteutumista valvotaan ulkoisilla auditoinneilla. Metsäsertifikaatin lisäksi Metsähallituksella on PEFC Annex 4 -standardin mukainen puun alkuperäketjua koskeva sertifikaatti, joka takaa, ettei Metsähallituksen toimittama puu ole peräisin suojelualueilta tai sellaisilta suojeluohjelmiin kuuluvilta alueilta, joita on käsitelty ilman viranomaisen lupaa tai laittomasti hakatuista metsistä. Metsähallituksella on käytössään puuraaka-aineen alkuperää koskeva seurantajärjestelmä. Puutavaran alkuperäketjun hallinnassa Metsähallitus käyttää ns. prosenttimenetelmää, jossa sertifiointiprosentti lasketaan kuukausittain jokaista puutavaralajia koskien toimituspaikoittain. Vuonna 2011 Suomeen vahvistettiin keskeisten sidosryhmien hyväksymä kansallinen FSC-standardi. Metsähallituksen metsiä ei ole sertifioitu FSC-järjestelmällä, mutta Metsähallitus on varautunut pilotoimaan standardia soveltuvalla alueella asiakastarpeiden pohjalta Ympäristö- ja laatujärjestelmä Ympäristöasioiden hallintaa varten Metsähallituksella on ympäristö- ja laatujärjestelmä (ISO14001, ISO9000). Metsähallituksen ympäristöpolitiikkaa toteutetaan käytännössä ympäristöjärjestelmän avulla. Toiminnan ympäristövaikutukset kartoitetaan ja merkittävien ympäristönäkökohtien hallitsemiseksi vahvistetaan vuosittain ympäristöpäämäärät. Päämäärien perusteella määritellään ympäristötavoitteet eri tulosalueiden ja tytäryhtiöiden toimintasuunnitelmiin ja tulostavoitteisiin. Ympäristöjärjestelmä on vuodesta 1998 alkaen ollut sertifioitu ISO14001-standardin mukaan. 1.3 Monimuotoisuuden turvaaminen Kansainvälisen biodiversiteettisopimuksen 10. osapuolikokous pidettiin Japanin Nagoyassa vuonna Kokouksessa todettiin, ettei kansainvälistä vuoden 2010 tavoitetta, luonnon monimuotoisuuden köyhtymisen merkittävää vähentämistä, oltu saavutettu. Hyviin tuloksiin oli kuitenkin päästy esimerkiksi suojelualueiden perustamisessa, uhanalaisten lajien suojelussa ja haitallisten vieraslajien sääntelyssä. Suomi korosti Nagoyan kokouksessa omassa puheenvuorossaan erityisesti metsien kestävän hoidon ja käytön merkitystä ilmastonmuutoksen hillitsemisessä ja siihen sopeutumisessa sekä luonnon monimuotoisuuden suojelun ja paikallisväestön osallistumisen tärkeyttä. Nagoyassa tehtiin päätös luonnon monimuotoisuuden köyhtymisen pysäyttämisestä. Tavoitteena on pysäyttää luonnon monimuotoisuuden köyhtyminen vuoteen 2020 mennessä sekä arvioida työhön tarvittavat resurssit. Strategiassa sovittiin muun muassa yhteisesti määritellyistä alueiden ja luontotyyppien suojelutavoitteista. Metsähallitus edistää Metsätalouden ympäristöoppaan avulla omalta osaltaan tavoitetta pysäyttää luonnon monimuotoisuuden köyhtyminen vuoteen 2020 mennessä. Nagoyan biodiversiteettisopimuksen ja EU:n velvoitteiden lisäksi Suomi on sitoutunut edistämään biologisen monimuotoisuuden suojelua ja kestävää käyttöä yhteiskunnan kaikilla osa-alueilla. Tätä varten on laadittu Suomen luonnon monimuotoisuuden suojelun ja kestävän käytön strategia ja toimintaohjelma 1 11
12 , jota päivitetään vuonna Sen tavoitteena on Suomen luonnon monimuotoisuuden ylläpito ja luonnonvarojen ekologisesti, taloudellisesti ja sosiaalisesti kestävä käyttö ja kehitys. Kestävä käyttö turvaa luonnon monimuotoisuuden säilymisen lisäksi tulevien sukupolvien elinmahdollisuudet ja luonnonvaroihin perustuvat elinkeinot. Strategiassa Suomi sitoutuu työskentelemään edelleen luonnon monimuotoisuuden säilymisen puolesta yhdessä kansainvälisen yhteisön kanssa. Yhdeksi päätavoitteeksi on nostettu metsien lajiston ja luontotyyppien uhanalaistumiskehityksen pysäyttäminen alueellisesti kattavan suojelualueverkoston ja talousmetsien luonnonhoidon avulla. Päivitetty toimintaohjelma tulee ulottumaan vuoteen 2020 asti. Luonnon monimuotoisuudella on tärkeä rooli ekosysteemipalveluiden (ks. luku 4 Talousmetsien ekosysteemipalveluiden turvaaminen) tuotannossa. Monimuotoinen luonto tarjoaa perustan monipuolisten ekosysteemipalveluiden tuotannolle ja mahdollisuuden hyödyntää erilaisia tuotantopalveluita (esimerkiksi eri puulajeja, keräilytuotteita ja riistaa sekä monipuolisia maisemia ja virkistysarvoja). Lisäksi luonnon monimuotoisuus tukee ekosysteemien toimivuutta ja palautumiskykyä, esimerkiksi kykyä sietää äkillisiä muutoksia, kuten äärimmäisiä sääilmiöitä, luonnonvarojen liikakäyttöä, tuhoja ja vieraslajien aiheuttamaa uhkaa. Monimuotoisuuden suojelu, hoito ja kestävä hyödyntäminen mahdollistavat myös uusien, toistaiseksi tunnistamattomien luonnosta saatavien tuotteiden ja palveluiden, kuten tehokkaampien lääkeaineiden ja terveyttä edistävien elintarvikkeiden tuottamisen tulevaisuudessa Uhanalaiset lajit Lajien uhanalaisuus määritellään siten, että eliölajiin tai sen populaatioon kohdistuu häviämisvaara. Uhanalaisuusarviointi ja siinä käytettävä luokitus on puolestaan menetelmä, jolla kuvataan eri eliölajien (kasvit, eläimet jne.) todennäköisyyttä kuolla sukupuuttoon tai hävitä rajatulta maantieteelliseltä alueelta tietyllä aikavälillä. Mitä korkeampi lajin uhanalaisuusluokka on, sitä suurempi on häviämisriski ilman toimenpiteitä. Uhanalaisuusarviointi voidaan tehdä joko maailmanlaajuisesti tai suppeammalla maantieteellisellä alueella. Suomen lajien uhanalaisuus 2010 Punainen kirja Uusin Suomea koskeva eliölajien uhanalaisuusarviointi, niin kutsuttu Punainen kirja, valmistui loppuvuodesta 2010 (Punainen kirja). Suomen arvioinnissa käytettiin toista kertaa Kansainvälisen luonnonsuojeluliiton IUCN:n kriteereihin perustuvaa arviointimenetelmää. Suomen uhanalaisista lajeista 45 % (1 007 lajia) elää metsissä (Rassi ym. 2010). Näistä 814 lajille (36 % uhanalaisista lajeista) metsät ovat ensisijainen elinympäristö. Suot ovat ensisijainen elinympäristö 104 lajille (4,6 %). Uhanalaisista suolajeista noin puolet on lettojen lajeja (ks. myös liite 1 Metsäkasvillisuusvyöhykkeet sekä lehto- ja lettokeskukset). Uhanalaisista luontotyypeistä vesitaloudeltaan ja puustoltaan luonnontilaiset tai luonnontilaisen kaltaiset suot jätetään valtion talousmetsissä hakkuiden ja metsänhoitotöiden ulkopuolelle (ks. luku Luontokohteet). Taulukko a Uhanalaisten lajien määrä luokittain ja elinympäristöttäin Rassin ym. (2010) mukaan VU = vaarantunut, EN = erittäin uhanalainen, CR = äärimmäisen uhanalainen Uhanalaisen lajin ensisijainen elinympäristö Uhanalaisten lajien määrä luokittain CR EN VU 1 12 YHTEENSÄ OSUUS (%) Metsät ,2 Suot ,6 Vedet ,6 Rannat ,9 Kalliot ,1 Tunturipaljakat ,7 Perinneympäristöt ym ,3 Elinympäristö tuntematon ,5 YHTEENSÄ
13 Metsien uhanalaisista lajeista elää lehdoissa noin puolet, vanhoissa kangasmetsissä viidennes ja harjumetsissä kuudesosa (taulukko 2). Lajeista 68 on uhattuna ensisijaisesti palaneiden metsien ja muiden sukkession luontaisten alkuvaiheiden vähenemisen vuoksi. Harjujen uhanalaisista lajeista pääosa on paahdeympäristöjen lajeja. Kaikki luonnonsuojelullisesti arvokkaat elinympäristöt jätetään valtion talousmetsissä hakkuiden ulkopuolelle. Näitä ovat luontokohteiksi määritellyt lehdot, aarniometsät, runsaslahopuustoiset kangasmetsät Etelä-Suomessa, vanhat lehtimetsät ja nuoret luonnontilaiset tai luonnontilaisen kaltaiset sukkessiovaiheet. Lisäksi valtion talousmetsissä hoidetaan aktiivisesti harjumetsien paahdeympäristöjä (ks. luku Paahdeympäristöjen hoito). Taulukko b Ensisijaisesti metsissä elävien uhanalaisten lajien määrä luokittain ja elinympäristöttäin Rassin ym. (2010) mukaan VU = vaarantunut, EN = erittäin uhanalainen, CR = äärimmäisen uhanalainen Elinympäristö Uhanalaisten lajien määrä luokittain YHTEENSÄ OSUUS (%) CR EN VU Vanhat kangasmetsät ,4 Vanhat lehtometsät ,1 Vanhat metsät erittelemättä ,5 Harjumetsät (kangas) ,8 Muut kangasmetsät ,7 Muut lehtometsät ,0 Metsäpaloalueet ja muut luontaisen sukkession alkuvaiheen metsät ,2 Tunturikoivikot ,2 Metsät erittelemättä ,0 YHTEENSÄ Ensisijaisesti metsissä elävistä 555 uhanalaisesta lajista, joilla yhtenä uhanalaisuuden syynä tai uhkatekijänä on lahopuun vähäisyys, 307 lajin ensisijainen metsäelinympäristötyyppi on kangasmetsät ja 187 lajin lehtometsät. Suurin osa uhanalaisista lahopuulajeista elää Oulujoen eteläpuolisella alueella. Metsäelinympäristöjen lajiston uhanalaistumisvauhti on hieman hidastunut edelliseen arviointiin verrattuna. Metsissä elävässä lajistossa kielteistä kehitystä on havaittu 108 lajilla. Myönteistä kehitystä on tapahtunut 81 lajilla. Näistä puolet on kovakuoriaisia, jotka ovat hyötyneet mm. hakkuuaukoille säästettävästä puustosta, erityisesti haavoista. Myös uhanalaisten kääpälajien määrä on vähentynyt, minkä arvioidaan johtuvan lähinnä tiedon kasvusta ja muuttuneista luokittelukriteereistä. Tiedon kasvu on seurausta vilkastuneesta harrastustoiminnasta, Metsähallituksen lajistokartoituksista sekä laajoista ekologisia lahottajayhteisöjä käsittelevistä tutkimuksista. Kuva Monipistehaapsanen on hyötynyt hakkuualoille jätetyistä säästöpuuhaavoista. Uusimmassa uhanalaisarvioinnissa laji onkin arvioitu elinvoimaiseksi. Kuva Esko Hyvärinen 1 13
14 Luonnonsuojelulain uhanalaiset lajit Luonnonsuojelulain mukaan asetuksella voidaan säätää uhanalaiseksi lajiksi sellainen luonnonvarainen eliölaji, jonka luontainen säilyminen Suomessa on vaarantunut. Lain mukaan voidaan asetuksella säätää erityisesti suojeltavaksi lajiksi sellainen uhanalainen eliölaji, jonka häviämisuhka on ilmeinen. Uhanalaiset lajit toimivat muun ohella alueiden suojelutarpeen ilmentäjinä. Useiden tällaisten lajien samanaikainen esiintyminen ilmentää yleensä huomattavaa suojeluarvoa. Erityisesti suojeltavan lajin säilymiselle tärkeän esiintymispaikan hävittäminen tai heikentäminen on kielletty. Kielto tulee voimaan, kun ELY-keskus on määritellyt esiintymispaikan rajat. Erityisesti suojeltavat lajit on lueteltu luonnonsuojeluasetuksen liitteessä, jota on viimeksi päivitetty (Erityisesti suojeltavat lajit). Vuoden 2010 uhanalaisuusarvioinnin tulosten pohjalta päivitetään luonnonsuojeluasetuksen liitteinä olevat erityisesti suojeltavien ja uhanalaisten lajien luettelot. Ympäristöministeriö laatii tarvittaessa ohjelman erityisesti suojeltavan lajin kannan elvyttämiseksi Uhanalaiset luontotyypit Luontotyyppien uhanalaisuuden arviointi tuottaa luonnon monimuotoisuuden tilasta ekosysteemitasolla kokonaisvaltaisempaa tietoa kuin yksittäisten lajien uhanalaisuuden arviointi. Lajien uhanalaisuuden syynä on usein niiden elinympäristöjen muuttuminen ihmisen toiminnan vuoksi. Yhtenäisin kriteerein tehtävälle luontotyyppien tilan kokonaistarkastelulle on ollut suuri tarve. Luontotyyppitiedon tasoa on ollut välttämätöntä nostaa luonnonvarojen ja alueiden käyttöön liittyvien lakien, kansainvälisten sopimusten ja EU:n luontodirektiivin velvoitteiden täyttämiseksi sekä luontotyyppien suojelun, seurannan ja raportoinnin tehostamiseksi. Suomen ensimmäinen luontotyyppien uhanalaisuuden arviointityö (LuTU) valmistui 2008 (Suomen luontotyyppien uhanalaisuus). Arvioinnin yhteydessä kehitettiin myös metsien luontotyyppiluokitusta. Kangasmetsät on tyypitelty kasvupaikan lisäksi pääpuulajin ja puuston iän mukaan määräytyviin luontotyyppeihin. Yhteensä lähes 400 luontotyyppiä ja luontotyyppiyhdistelmää tarkasteltiin seitsemässä asiantuntijaryhmässä; aineistona käytettiin vuosien varrella kerättyä tietoa luontotyypeistä. Hankkeen lopputuloksena julkaistiin ensimmäistä kertaa laajana raporttina luettelo ja kuvaukset Suomen uhanalaisista, silmälläpidettävistä, säilyvistä ja puutteellisesti tunnetuista luontotyypeistä. Arvioinnin mukaan koko maassa on uhanalaisia luontotyyppejä 51 % luontotyyppien lukumäärästä. Etelä-Suomessa uhanalaisten osuus on selvästi suurempi (66 %) kuin Pohjois-Suomessa (29 %). Perinnebiotoopit on kaikkein uhanalaisin luontotyyppiryhmä. Metsien, soiden ja merenrannikon luontotyypeistä yli puolet on uhanalaisia. Metsähallituksen hallinnassa olevissa talousmetsissä mm. kaikki uhanalaisiksi luokitellut luonnontilaiset metsäluontotyypit sisältyvät luontokohteisiin, joten ne ovat metsätalouskäytön ulkopuolella. Arvioinnissa käytetty luontotyyppien laadun muutos korostuu nuorissa kangasmetsissä ja lehdoissa, pinta-alan väheneminen puolestaan karuilla kasvupaikoilla ja lehtipuuvaltaisissa kangasmetsissä. Nuorten ja keski-ikäisten metsien osuus kangasmetsistä on korkea metsätalouden harjoittamisen vuoksi. Merkittävin kangasmetsien laatua heikentävä tekijä on lahopuun vähäinen määrä luonnonmetsiin verrattuna. Karukkokankaiden laatu on heikentynyt ja määrä vähentynyt metsien rehevöitymisen takia. Lähes kaikki lehtoluontotyypit ovat uhanalaisia, ja eniten ovat kärsineet jaloja lehtipuita kasvavat lehdot, esim. tammi-, vuorijalavaja kynäjalavalehdot. Uhanalaisuuden syitä lehdoissa ovat mm. pellonraivaus ja kuusettuminen Metsien monimuotoisuudelle tärkeiden rakennepiirteiden kehitys Talousmetsien metsämaata on siirretty metsätaloustoimenpiteiden ulkopuolelle ha ja rajoitettuun käyttöön ha vuoden 2005 jälkeen. Yhteensä talousmetsien metsämaasta 21 % on metsätaloustoimenpiteiden ulkopuolella tai rajoitetussa käytössä. Metsätaloustoimenpiteiden ulkopuolelle kokonaan jätetyt alueet koostuvat esimerkiksi luontokohteista (ks. luku Luontokohteet). Metsähallituksen ympäristöseurantojen (ks. luku 7 Ympäristöoppaan toimeenpanon seuranta) tulosten perusteella luontokohteiden ominaispiirteet ovat säilyneet kokonaan tai lähes kokonaan yli 90 prosentilla kohteista. Ajan kuluessa näistä luontokohteista muodostuu esimerkiksi vaateliaiden vanhojen metsien lajien kannalta entistäkin parempia elinympäristöjä, kun niiden rakennepiirteet kehittyvät kohti luonnontilaista metsää. 1 14
15 Metsähallituksen ympäristöseurantojen (ks. luku 7 Ympäristöoppaan toimeenpanon seuranta) mukaan eläviä, järeitä säästöpuita on jätetty uudistusaloille keskimäärin 10 kpl/ha (3 m 3 /ha) vuosina Kaikkiaan uudistushakkuissa on jätetty säästöpuustoa uudistusaloille ja niihin rajautuviin luontokohteisiin 9 m 3 /ha. Seurantatulokset osoittavat myös, että säästöpuut ovat olleet monimuotoisuuden kannalta pääsääntöisesti hyvin valittuja ja sijoitettuja. VMI10:n mukaan yli 10 cm vahvuista kuollutta runkopuuta on koko maassa metsä- ja kitumaalla keskimäärin 5 m 3 /ha (Etelä-Suomessa 3 m 3 /ha ja Pohjois-Suomessa 8 m 3 /ha). Metsäntutkimuslaitoksen Metsähallitukselle vastikään tekemän selvityksen mukaan valtion talousmetsissä on merkittävästi enemmän runkolahopuuta keskimääräisiin, VMI10:n mukaisiin määriin verrattuna. Kuollutta runkopuuta eli lahopuuta oli valtion talousmetsissä seuraavasti: Etelä-Suomessa 6 m 3 /ha, Oulun alueella 7 m 3 /ha ja Lapissa 11 m 3 /ha. Erityisen tärkeää tulevaisuudessa on saada runkolahopuun määrää kasvatettua Etelä-Suomessa. Runkolahopuumäärä kasvaa edelleen valtion mailla tulevaisuudessa, kun elävät säästöpuut alkavat kuolla ja luontaisesti syntynyttä lahopuuta säästetään. Tällöin päästään tulevan järeän runkolahopuun kokonaismäärässä normaaleissa talousmetsissä keskimäärin noin 10 m 3 :iin/ha. Energiapuun korjuun seurauksena pieniläpimittaisen kuolleen puun ja kantojen määrä tulee sen sijaan todennäköisesti vähenemään. Energiapuun korjuun vaikutuksista lahopuulajeihin on toistaiseksi vähän tutkimustietoa, joten mahdollinen vaikutus on nähtävissä vasta tulevaisuudessa. Vesistöjen puustoisten vyöhykkeiden keskimääräinen leveys on ollut vuosina ohjeistuksen mukainen eli keskimäärin noin 15 metriä. Tämä käsittelemätön suojavyöhyke kehittyy luontokohteiden tapaan ajan kuluessa kohti luonnontilaisen kaltaista metsää. Myös suojavyöhykkeillä oleva puusto muodostaa vanhetessaan lahopuuta huomattavia määriä. 1.4 Metsien ekosysteemipalvelut Ihmisen luonnosta (ekosysteemeistä) saamia hyötyjä kutsutaan ekosysteemipalveluiksi. Monet näistä hyödyistä ovat ihmisille sekä muulle elämälle elintärkeitä, siitä huolimatta, että osa näistä hyödyistä on epäsuorasti ihmisiin vaikuttavia sekä vaikeasti havaittavia ja mitattavia. Ekosysteemipalvelut voidaan jakaa tuotantopalveluihin, säätelypalveluihin, kulttuuripalveluihin ja ylläpito- tai tukipalveluihin. Tuotantopalvelut kattavat uudistuvat luonnonvarat, joita ihmiset suoraan hyödyntävät, kuten puun, ravinnon ja veden. Säätelypalvelut ovat mekanismeja, jotka kontrolloivat ekosysteemeihin kohdistuvia vaikutuksia ja määrittävät ekosysteemien kyvyn vastata niihin ilman, että menetetään ekosysteemien toimintaedellytyksiä. Säätelypalvelut hyödyttävät ihmisiä epäsuorasti. Laajan mittakaavan säätelypalveluja ovat esimerkiksi ekosysteemien kyky sitoa hiiltä ja säädellä ilmastoa. Paikallisempia säätelypalveluita ovat puolestaan ekosysteemien kyky torjua maaperän eroosiota ja sedimentoitumista, suojella myrskyiltä, säädellä eliölajien kantoja ja tuholaisia sekä hyönteisten suorittama kasvien pölytys. Esimerkiksi puusto ja muu metsäkasvillisuus suojaavat vesistöjä rehevöitymiseltä sitomalla ravinteita ja ehkäisemällä rantaan viettävillä rinteillä valumia vesistöihin. Kulttuuripalvelut edustavat ekosysteemien henkistä ja esteettistä merkitystä ihmisille sekä ekosysteemien roolia opetuksessa ja kasvatuksessa sekä virkistyksen ja terveyden lähteenä. Metsillä on tärkeä ja omaleimainen merkitys suomalaiselle identiteetille. Virkistyskäyttöpalvelut ovat osa kulttuuripalveluja. Tuki- tai ylläpitopalvelut ovat merkittäviä ekosysteemiprosesseja, jotka ovat kaikkien muiden palvelujen taustalla. Tällaisia ovat esimerkiksi maaperän muodostus, fotosynteesi ja ravinteiden kierto. Tuki- ja ylläpitopalveluiden ihmiselle tuottama hyöty on vaikeasti tunnistettavissa. Koska nämä palvelut ovat tärkeä perusta ekosysteemien toimivuudelle, ne ovat myös ihmisen kannalta välttämättömiä. Metsien ekosysteemipalveluja (ks. taulukko 1.4) ovat esimerkiksi puu, riista ja keräilytuotteet sekä metsäluonnon biologiseen monimuotoisuuteen ja ekosysteemien toimintaan perustuvat moninaiset hyödyt, kuten ilmakehän hiilen sidonta, maaperän ravinteiden kierrätys, veden puhdistuminen sekä valumavesien ja tulvien säätely. Metsien ekosysteemipalvelut -käsitteellä on vahvoja yhtymäkohtia metsien monikäyttö -käsitteen kanssa. Ekosysteemipalvelut on kuitenkin käsitteenä monikäyttöä laajempi. 1 15
16 Taulukko 1.4. Esimerkkejä suomalaisten metsien tuottamista ekosysteemipalveluista (teoksessa: Kniivilä ym. 2011) Tuotantopalvelut Säätelypalvelut Kulttuuripalvelut Tukipalvelut Puu Bioenergia Marjat, sienet ja muut keräilytuotteet Riistaeläimet Puhdas vesi Ilmastonmuutoksen torjunta, hiilen sidonta Veden puhdistus ja hengitettävä ilma Tulvien, myrskytuhojen, eroosion ehkäisy Maaperän tuottokyvyn ylläpito Melun torjunta Pölytyspalvelut Tautien ja tuholaisten torjunta Maisema Ulkoilu, virkistys ja luontomatkailu Koulutus- ja kasvatusarvot Metsien merkitys taiteessa Fotosynteesi, ravinteiden, hiilen ja veden kierto, maanmuodostus Kuva 1.4. Esimerkkejä metsien ekosysteemipalveluista metsämaisemaan sijoitettuna. Lentokuva Vallas Oy. 1.5 Metsät ja ilmastonmuutos Ilmastoskenaarioissa ilmaston oletetaan lämpenevän vuoteen 2050 mennessä noin 3 C. Tehollisella lämpösummalla mitattuna ennustettu muutos vastaa Suomessa ilmaston muuttumista keskimäärin 500 km eteläisemmäksi. Vuosisadan lopulla kasvukausi pitenisi keväällä 2 3 viikkoa ja syksyn ensimmäiset pakkaset siirtyisivät saman verran myöhemmäksi. Suomen ilmaston arvioidaan keskimäärin lämpenevän ja tulevan kosteammaksi kaikkina vuodenaikoina. Lämpötilat nousevat erityisesti talvisin ja keväisin. Pohjois-Suomessa lämpötila nousee ja sademäärä lisääntyy hieman nopeammin kuin etelässä. Lumipeitteen paksuus vähenee erityisen voimakkaasti keväällä ja syksyllä. Toisaalta lisääntyvä talviaikainen sadanta tulee lumena niillä alueilla, joilla lumipeitettä on jatkossakin 1 16
17 ja lumipeite voi olla entistä paksumpi. Etelä-Suomessa lumipeitteen paksuus vähenee erityisen voimakkaasti. Rankkasateet voimistuvat, ja ne muodostavat kesäisin nykyistä suuremman osan kokonaissademäärästä. Routaa esiintyy vähemmän, roudaton kausi pitenee ja hellepäivien määrä kasvaa. Pohjois-Atlantin merivirtojen muuttumisen aiheuttamaa ilmaston äkillistä viilenemistä ei voida sulkea pois, mutta se on varsin epätodennäköinen tällä vuosisadalla. Ilmastojärjestelmässä esiintyy kuitenkin myös luonnollista vaihtelua, jota on mahdotonta ennustaa. Joinakin vuosina tai vuosikymmeninä ilmavirtaukset saattavat käydä voittopuolisesti kylmiltä ilmansuunnilta, jolloin keskilämpötila saattaa jäädä selvästi ennakoitua alhaisemmaksi. Vastaavasti jokin toinen vuosi tai vuosikymmen voi olla poikkeavan lämmin. Yksittäisinä vuosina vaihtelu on vielä paljon suurempaa. Sademäärät vaihtelevat luontaisesti vieläkin enemmän kuin lämpötilat Suomen metsät muuttuvassa ilmastossa Suomen ilmastolle on tyypillistä melko suuri vaihtelevuus sekä lyhyellä että pitkällä aikavälillä. Tämän vuoksi puut sopeutuvat Suomessa muutoksiin paremmin kuin monissa muissa maissa. Kotimaan metsien kasvun ennustetaan lisääntyvän, ja entistä parempi kasvu on huomioitava metsien hoidossa. Kasvunlisäys on suhteellisesti suurempi pohjoisessa kuin etelässä. Ilmaston lämpenemisen seurauksena lehtipuiden osuus kasvaisi Etelä-Suomessa voimakkaasti. Etelä-Suomessa lisääntyvät kuivuusjaksot heikentäisivät kuusen kilpailukykyä mäntyyn nähden. Tästä syystä kuusen viljelyä tulisi välttää huonosti vettä pidättävillä mailla. Pohjois-Suomessa lehtipuiden kasvumahdollisuudet paranisivat, mutta mänty ja kuusi menestyisivät siellä vieläkin paremmin. Pohjoisessa lämpötilan nousu helpottaisi männyn luontaista uudistumista. Metsätalouden piiriin voi tulla myös lisää metsämaata pohjoisilta alueilta ja nykyisiltä huonokasvuisilta alueilta. Lisäksi puulajikoostumus saattaa monipuolistua ja eteläisempien alkuperien käyttö voi olla tarpeen. Kotimaiset metsäpuut ovat sopeutuneet geneettisesti nykyisin vallitsevaan paikalliseen ilmastoon. Tästä johtuen puiden sopeutuvuus muutoksiin on Suomessa korkealla tasolla moniin muihin maihin verrattuna. Puille on kehittynyt luonnonvalinnan tuloksena lämpötilaan ja valoperiodiin perustuvia säätelymekanismeja, jotka toimivat sopeutumina vuosien väliseen lämpöolojen vaihteluun. Niiden voidaan olettaa toimivan joustavana puskurina myös pitempiaikaista ilmastonmuutosta vastaan. Pitkäjänteinen metsänhoito Metsähallituksen talousmetsissä on luonut valtion talousmetsistä hyvän hiilinielun. Metsien kyky toimia hiilinieluna varmistetaan tulevaisuudessakin hyvällä ja oikea-aikaisella hoidolla sekä hillitsemällä metsien ja metsämaan hiilivarastojen häviämistä maankäytön muutoksen vuoksi. On tärkeää kiinnittää huomiota myös siihen, että metsäekosysteemien joustavuus säilytetään muuttuvissa olosuhteissa. Kuva Talousmetsät ja suojelualueet toimivat kasvavana hiilivarastona, joka hillitsee ilmastonmuutosta. Kuva Timo Nieminen. 1 17
18 1.5.2 Ilmastonmuutoksen tuomat haasteet metsissä Metsien parempaa kasvua uhkaavat lisääntyvät metsätuhot, joiden mahdollisuus tulee ottaa huomioon sekä metsikkö- että aluetasolla (ks. myös luku Muuttuva ympäristö, metsätuhot ja vieraslajit). Kuivuuskaudet, metsäpalojen mahdollisuus ja äärimmäiset sääilmiöt toistuvat entistä useammin. Ilmastonmuutoksen kannalta nopeimmin reagoitava asia on puunkorjuun ja kuljetusten kantavuuden varmistaminen teknologiaa kehittämällä. Pakkasten vähentyessä ja sateiden lisääntyessä maapohjan kantavuus sekä talviteiden ja teiden käyttökelpoisuus heikkenee. Ongelmat korostuvat turv la ja heikosti kantavilla kivennäismailla. Myös jääteiden teko vaikeutuu. Teiden ja siltojen kantavuus sekä hyvä kunto ovat keskeisiä edellytyksiä puutavaran kaukokuljetusten ympärivuotiselle toiminnalle. Teiden liukkaus lisääntyy, jos lämpötilat ovat pitkiä aikoja ja toistuvasti nollan tuntumassa ja liukkautta joudutaan torjumaan. Energiaa säästävien teknologioiden kehittäminen ja käyttäminen tukee ilmastonmuutoksen hillintää Ilmastonmuutoksen vaikutus vesistöihin On tärkeää kiinnittää huomiota myös metsänhoidon vesiensuojelutoimenpiteisiin. Tulvat ja nykyistä runsaammat sateet lisäävät veden valumista maalta vesistöihin ja pohjaveteen, mikä lisää ravinteiden ja haitallisten aineiden kuormitusta. Tärkein vaikutus hydrologisiin oloihin on muutos valunnan, virtaamien ja vedenkorkeuksien vuodenaikaisessa jakaumassa. Valunnan ennustetaan kasvavan talviaikana merkittävästi lumen sulamisen ja vesisateen lisääntymisen vuoksi. Vastaavasti kevättulvat pienenevät etenkin maan eteläja keskiosassa, kun lumipeitettä ei enää kerry lämpimien talvien aikana. Pohjois-Suomessa kevättulvien odotetaan kuitenkin vielä kasvavan muutaman vuosikymmenen aikana lisääntyneen sadannan takia, mutta pienenevän myöhemmin lämpenemisen edetessä ilmastoskenaarioiden mukaisesti. Talvella lisääntyvä lumen sulaminen ja vesisateet lisäävät talvitulvia; etenkin suurten keskusjärvien vedenkorkeudet tulevat nousemaan talvella nykyisestä Ilmastonmuutoksen vaikutus luonnon monimuotoisuuteen Suomalainen metsäluonto on sopeutunut hyvin sääolosuhteiden vaihteluun, eikä ennustetuilla muutoksilla uskota olevan merkittäviä vaikutuksia metsäekosysteemeihin. Tieto ilmastonmuutoksen vaikutuksista luontotyyppeihin on kuitenkin puutteellista. Ekosysteemitasolla ilmastonmuutoksen vaikutusten uskotaan olevan voimakkaimpia tai nopeimpia lumen, jään ja ikiroudan luonnehtimissa ympäristöissä. Ilmastonmuutoksen merkitys jo tapahtuneen uhanalaistumisen syynä ja tulevaisuuden uhkatekijänä on suurin tunturiluontotyypeillä ja niiden luonteenomaisella lajistolla. Näkyvin ennustettu muutos on puuttoman tunturipaljakan voimakas väheneminen. Ilmastonmuutoksen on havaittu myös siirtäneen joidenkin liikkuvimpien eliölajien levinneisyyden pohjoisrajoja pohjoiseen (esim. linnut, päiväperhoset). Valtaosalla lajistoa tai laajemmilla kokonaisuuksilla, kuten luontotyypeillä, ei ole vielä havaittu levinneisyysmuutosta. Ympäristöoppaan ohjeiden noudattaminen tukee metsien monimuotoisuuden säilymistä, lajiston mukautumiskykyä ja ekosysteemien joustavuutta ilmastonmuutoksen vaikutuksiin sopeutumisessa. 1 18
19 2 LUONNONVAROJEN KÄYTÖN SUUNNITTELU- JÄRJESTELMÄT 2.1 Alueellinen luonnonvarasuunnitelma Metsähallituksen maihin ja vesiin kohdistuu suuri joukko erilaisia käyttötarpeita, jotka toteutuessaan reaalisoituvat yhteiskunnallisiksi hyödyiksi. Metsähallituksen strategiana on, että valtion maiden ja vesien yhteiskunnalle tuottama kokonaishyöty on mahdollisimman suuri Metsähallituksen eri toimintojen välisen synergian avulla. Strategian toteuttamiseksi tarvitaan toimivia suunnittelujärjestelmiä. Luonnonvarasuunnitelma on monitavoitteinen, laajalle alueelle tehtävä strateginen luonnonvarojen käytön suunnitelma. Suunnitelma on myös Metsähallituksen tulosjohtamisjärjestelmään sisältyvä työkalu, jonka avulla tarkennetaan luonnonvarojen käytön linjaukset suunnitelmakautta varten ja laaditaan lähiajan toimintaohjelma. Suunnittelun lähtökohtana ovat eduskunnan ja ministeriöiden tulosohjaus ja Metsähallituksen omat toimintaperiaatteet. Suunnittelulla sovitetaan yhteen valtion maille asetetut toiminnalliset tavoitteet sekä varmistetaan luonnonvarojen kestävä ja tasapainoinen käyttö. Periaatteena on luonnonvarojen alueellinen ja ajallinen päällekkäiskäyttö. Suunnitelma laaditaan siten, että se täyttää sosiaalisen, taloudellisen ja ekologisen kestävyyden tavoitteet. Suunnittelu perustuu nykyaikaisten metsävarojen simulointi-, analysointi- ja optimointimenetelmien hyödyntämiseen. Avoin yhteistyö on alueellisen luonnonvarasuunnitelman keskeinen elementti. Sen avulla pyritään laajasti osallistamalla kartoittamaan kansalaisten ja sidosryhmien odotukset, tavoitteet ja toiveet. Nämä pyritään mahdollisimman hyvin ottamaan huomioon suunnitelmaa laadittaessa. Toimintalinjausten valinnassa käytetäänkin hyväksi erityyppisiä päätöksenteon tukimenetelmiä. Erilaisten kehitysennusteiden ja vaihtoehtotarkastelujen pohjalta päätetään toiminnan linjaukset tulevaa suunnitelmakautta varten. Linjauksissa kuvataan toiminnan yhteensovittamisen periaatteet suunnitelmaalueella (sekä sen osa-alueilla ja erityiskohteilla), määritetään metsätalouden mitoitus, metsien virkistys- ja monikäytön ja luontaistalouden painotukset sekä ekologiset tavoitteet. Lisäksi määritetään luonnonsuojelualueiden hoidon ja palveluiden kehittämislinjat. Samalla määritetään kohteet, joilla on merkittävää päällekkäiskäyttöä. Alueellinen luonnonvarasuunnitelma laaditaan kymmenvuotiskaudeksi ja sitä toteuttava toimintaohjelma seuraavaksi viideksi vuodeksi. Toimintaohjelmassa tehdyt linjaukset yksilöidään toimenpiteiksi. Siinä määritellään toiminnan linjauksia tukevat ja tarkentavat maankäyttöratkaisut, esim. perustettavat virkistysja suojelumetsät. Lisäksi toimintaohjelmassa määritellään luonnonsuojelualueilla ja talousmetsissä tehtävät luonnon monimuotoisuuden turvaamistoimet, virkistyskäytön painotukset sekä luonnonsuojelu- ja retkeilyalueiden roolitus sekä hoidon ja palveluiden kehittäminen. Toimintaohjelmassa kuvataan myös, miten metsien virkistys-, matkailu- ja muu monikäyttö voidaan ottaa yhä paremmin huomioon toiminnassa. Metsätalouden osalta toimintaohjelmassa määritetään keskeisten metsänhoitotöiden pinta-alatavoitteet, hakkuusuunnite, kasvatus- ja uudistushakkuiden pinta-alatavoitteet sekä metsätiestön kehittämiseen liittyvät asiat. Suunnitelman toteutumista seurataan sekä toimintaedellytyksiä ja toimintaympäristön muutoksia tarkastellaan uudelleen viiden vuoden kuluttua tehtävässä välitarkastuksessa. Tarvittaessa suunnitelman linjauksiin tehdään muutoksia ja samalla määritellään uusi toimintaohjelma seuraavaa viisivuotiskautta varten. Välitarkastus tehdään sekin osallistavan suunnittelun periaatteella, ja siitä tiedotetaan kansalaisille ja sidosryhmille. Luonnonvarasuunnitelmaan sisältyy alue-ekologinen tarkastelu, jonka puolestaan voidaan katsoa sisältävän ekologisen, mutta osaltaan myös sosiaalisen tarkastelun. Alue-ekologisen tarkastelun pohjana on valtion maille 1990-luvulla tehdyt alue-ekologiset suunnitelmat, jotka päivitetään luonnonvarasuunnittelun yhteydessä. Ekologinen tarkastelu on luonnonvarasuunnittelun elementti, jonka tavoitteena on ohjata metsäta- 2 19
20 loutta ja metsävarojen käyttöä siten, että kullakin tarkastelualueella luonnon monimuotoisuus turvataan pitkälläkin tähtäimellä. Suunnittelussa tarkastellaan laajan metsäalueen luontoa kokonaisuutena, johon kuuluvat sekä talousmetsät että luonnonsuojelualueet ja muut maankäytön erityisalueet. Näin luonnonhoitoon käytettävät panostukset voidaan kohdistaa tarkastelualueen ekologisesti tärkeimpiin kohteisiin. Suunnittelun tavoitteena on turvata alueella luontaisesti esiintyvien lajien säilyminen ja leviämismahdollisuudet nyt ja tulevaisuudessa. Sosiaalisessa tarkastelussa pyritään lisäksi turvaamaan metsien monikäytön sekä luontaiselinkeinojen harjoittamisedellytykset tarkastelualueella. Pohjois-Suomessa myös porotalouden tarpeet sekä saamelaiskulttuurin harjoittamisedellytysten turvaaminen saamelaisten kotiseutualueella ovat tärkeällä sijalla. Virkistyskäytön painoarvo suunnittelussa vaihtelee alueen luontaisten mahdollisuuksien ja alueeseen kohdistuvien virkistyskäyttötarpeiden mukaan. Virkistyskäyttö on suunnittelussa keskeisellä sijalla etenkin matkailukeskusten läheisyydessä tai muutoin luontomatkailun kannalta tärkeillä alueilla. Luonnonvarasuunnitelma kaikki luonnonvarat valtion mailla taloudellinen sosio-kulttuurinen, kansalaiset ja sidosryhmät kutsutaan mukaan Alue-ekologinen tarkastelu ekologinen Voimassa 10 vuotta, tarkasteluaika 50 vuotta Kuva 2.1.a Metsätalouden suunnittelujärjestelmä Toimenpidesuunnitelmat taloudellinen, ekologiset reunaehdot ja työkohdekohtaiset ratkaisut Luonnonsuojelualueet ja talousmetsien arvokkaat luontokohteet sekä niitä täydentävät ekologiset yhteydet ovat ekologisen verkoston ydinalueita. Ekologisten yhteyksien avulla pyritään luomaan yhteyksiä sekä suojelualueiden että talousmetsissä olevien arvokkaiden luontokohdekeskittymien välille. Yhteyksien avulla pyritään turvaamaan erityisesti vanhojen metsien eliölajiston leviämismahdollisuudet. Luontokohteita ovat metsä- ja luonnonsuojelulain mukaiset kohteet. Tämän lisäksi huomioidaan muut tässä oppaassa määritetyt luontokohteet ja uhanalaisten lajien esiintymät. Kohteen valintaan vaikuttaa ensisijaisesti laatu, mutta myös koko ja sijainti. Luontokohteista pyritään muodostamaan keskittymiä. Ekologiset yhteydet valitaan yleensä niin, että ne sisältävät luontoarvoja ja voivat toimia lajien elinympäristöinä, vaikka eivät kaikilta osin valintahetkellä täytäkään luontokohteen kriteereitä. Ajan myötä luontokohteiden ominaispiirteet (kuten lahopuun määrä) niissä kuitenkin lisääntyvät. Ekologiset yhteydet suunnitellaan ensisijaisesti vesistöjen ja kosteikkojen lähimetsiä sekä niihin liittyviä luontokohteita hyväksi käyttäen. Luontoarvoiltaan tärkeiden kohteiden ympäristöön voidaan määrittää monimuotoisuuden erityisalueita. Alue sisältää yleensä useita erityyppisiä metsiköitä eli erilaisia luontokohdekuvioita sekä niiden tukialueena toimivia metsänkäsittelykuvioita. Metsänkäsittelykuvioiden erityiskäsittelyn tavoitteena on tukea ja pitkällä tähtäimellä parantaa luontokohteiden eliölajiston elinmahdollisuuksia alueella. Lisäksi ekologisen tarkastelun tavoitteena on kehittää metsien rakennetta luonnonmetsädynamiikkaa jäljitellen. Eri sukkessiovaiheen metsille voidaan asettaa alueellisia tavoitteita ottaen huomioon luonnontilaisten metsien uudistumistavat ja metsien käytön historia. Tavoitteita voidaan asettaa vanhojen metsien, lehtipuuvaltaisten metsien osuudelle sekä kulotettavalle pinta-alalle. Ekologisista tarkastelua varten luonnonvarasuunnitelma-alue jaetaan ekologisin perustein osa-alueisiin. Niiden tulee olla olosuhteiltaan, tavoitteenasetteluiltaan ja sen myötä toimenpideratkaisuiltaan suhteellisen yhtenäisiä. Osa-aluejaon kriteereinä voidaan käyttää esimerkiksi kasvimaantieteellisiä vyöhykkeitä ja lohkoja tai metsien käyttöhistoriaa. 2 20
21 Ekologisen tarkastelun alussa tehdään nykytilan arviointi, jossa selvitetään ekologisen verkoston edustavuus ja kytkeytyneisyys. Tarkastelu perustuu alueelta eri inventoinneissa ja toimenpidesuunnittelussa kerättyyn ja paikkatietojärjestelmään tallennettuun tietoon. Arvioinnissa ekologisesta verkostosta lasketaan osaalueittain mm. sen kasvupaikka- sekä puuston ikäluokka- ja puulajijakauma sekä verkoston osuus metsämaan pinta-alasta. Suunnitelmakohtaisesti voi olla myös muita tarkasteltavia tunnuksia. Tunnusten nykyarvojen perusteella arvioidaan mahdolliset verkoston kehittämistarpeet ja tarvittaessa tehdään vaihtoehtoisia verkostoja, joille lasketaan vastaavat arvot. Ekologiseen tarkasteluun voi sisältyä myös osa-alueiden puustorakenteen ylläpito- tai kehittämistavoitteita (esim. vanhojen metsien ja lehtipuuvaltaisten metsien osuus). Eri verkostojen taloudellisia vaikutuksia voidaan arvioida hakkuulaskelmien avulla. Sosiaalisella tarkastelulla pyritään hahmottamaan, kuinka erilaiset virkistyskäytölliset ja maisemalliset suunnitelmaratkaisut palvelevat ja tyydyttävät alueen virkistyskäyttäjiä ja mitkä ovat näiden vaihtoehtojen taloudelliset erot. Pohjois-Suomessa tarkastelun kohteeksi otetaan myös luontaistaloudet, merkittävämpänä porotalous. Nykytilan arvioinnissa analysoidaan aiemmin paikkatietojärjestelmään tallennettujen kohteiden ajantasaisuutta eli miten se vastaa metsien tulevia virkistyskäytön- tai luontaistalouden tarpeita. Lisäksi arvioidaan, onko nykyisessä suunnitelmassa kiinnitetty eri alueilla riittävästi huomiota maisema-arvoihin. Sosiaalisia käyttötarpeita voidaan arvioida esim. osallistavan suunnittelun palautteen, metsästäjien ja kalastajien asiakaspalautteen sekä matkailua ja luontaistaloutta harjoittavilta sidosryhmiltä saadun palautteen perusteella. Tärkeätä olisi löytää virkistyskäytön tulevat painopistealueet. Alue-ekologisessa tarkastelussa määritellään erityyppiset virkistyskäyttö-, maisema- ja kulttuuri- sekä luontaistalouden kohteet. Riistakohteet ja niiden huomioon ottaminen ovat osaltaan riistalajien elinympäristöjä ja alueen ekologista tarkastelua, mutta osaltaan myös tarkastelualueen metsien käytön sosiaalista tarkastelua ja kestävyyden määrittämistä. Metson soidinalueet ovat riistakohteista merkittävimmät. Suunnittelun tuloksena saadaan paikkatietojärjestelmään tallennettavissa oleva sosio-kulttuuristen kohteiden joukko, joka menee osin päällekkäin ekologisen verkoston kanssa. Mahdollisten erilaisten kohdejoukkojen taloudellista merkitystä voidaan analysoida hakkuulaskelmien avulla. Tehtävät panostukset on järkevää kohdentaa virkistyskäytön ja maiseman kannalta kriittisille alueille (kohdentamisperiaate). Esimerkiksi matkailun painopistealueille voidaan laatia vaihtoehtoisia suunnitelmia, jotka perustuvat eritasoisiin maisemanhoitoratkaisuihin. Nämä laaditaan maisema-analyysien, kuten näkyvyystarkastelun ja visualisointityökalujen avulla säätelemällä maisemakohteiden määrää ja metsänkäsittelyn voimakkuutta. Alue-ekologista lähestymistapaa kehitetään jatkuvasti uuden ekologisen tutkimustiedon tuodessa lisätietoa metsäluonnosta. Lisäksi alue-ekologiseen tarkasteluun kehitetään paikkatietoperusteisia apuvälineitä, joiden avulla eri kriteerein tehtävä kohdevalinta ja niiden pohjalta laadittujen suunnitelmavaihtoehtojen analysointi helpottuu. Vuorovaikutus ja yhteistyö kuuluvat myös alue-ekologiseen lähestymistapaan. Paikalliset asukkaat, luontaiselinkeinojen harjoittajat, luontoharrastajat ja muut kiinnostuneet tuovat hyödyllistä lisätietoa ja palautetta suunnitelmien laatijoille. Kuva 2.1.b Alue-ekologista verkostoa kuvaava teemakartta sisältää alueella olevat erityiskohteet. 2 21
22 2.2 Erityyppiset maankäyttökohteet Metsähallituksen hallinnassa olevat metsät jaetaan niiden pääasiallisen käyttötarkoituksen perusteella maankäyttöluokkiin. Puhutaan alueen päämaankäyttömuodosta, joka voi olla esim. metsätalous, virkistyskäyttö tai luonnonsuojelu. Luokitusperiaatteet voidaan rinnastaa kaavoituksessa käytettäviin aluevarauksiin ja kaavamääräyksiin. Alueen sijoittuminen tiettyyn luokkaan perustuu hallinnolliseen maankäyttöpäätökseen. Maankäyttöpäätös voi olla eduskunnan tai valtioneuvoston päätös, maankäyttö- ja rakennuslain pohjalta tehty kaavapäätös tai Metsähallituksen oma maankäyttöpäätös. Maankäyttöluokitukseen perustuu myös maa- ja vesiomaisuuden jako Metsähallituksen taseessa julkisten hallintotehtävien omaisuuteen ja liiketoiminnan omaisuuteen. Yleensä maankäyttöpäätökseen liittyy alueen käyttöä koskevia määräyksiä ja ohjeita, jotka ovat alueen käyttöä ohjaavia, mutta ne voivat samalla olla alueen käyttöä rajoittavia. Määräysten ja ohjeiden vaikutus alueen käyttöön ja sen myötä metsien käsittelyyn vaihtelee suuresti. Joillakin alueilla metsien käsittely voidaan kieltää kokonaan, mutta lievimmillään rajoitusten vaikutus metsien käsittelyyn on lähes huomaamaton. Alueet voidaan pääkäyttötarkoituksensa mukaan jakaa karkeasti metsätalous-, tutkimus-, virkistys- ja retkeily- sekä suojelu- ja erämaa-alueisiin. Lisäksi on erityyppisiä rakentamisen aluevarauksia. Samantyyppisetkin maankäyttökohteet voivat perustua erilaiseen hallinnolliseen päätökseen. Esimerkiksi virkistysalue voi olla Metsähallituksen itsensä perustama tai se voi johtua kaavapäätöksestä. Muita maankäyttömuotoja voidaan harjoittaa kullakin alueella päämaankäyttömuodon asettamissa rajoissa. Kuitenkin metsätalousaluekin, jonka päämaankäyttö on siis metsätalous, voi vielä sisältää alueita, joissa jonkin toisen maankäyttömuodon painoarvo on niin suuri, että sen huomioiminen edellyttää maankäyttöpäätöstä ja alueen rajaamista. Tällaisia alueita ja niitä kuvaavia maankäyttöluokkia on esimerkiksi metsätalousalue, jolla on erityisiä ulkoilu- tai ympäristöarvoja. 2.3 Erityisalueiden suunnittelu Metsähallituksen hallinnassa olevilla maankäyttöpäätöksillä perustetuilla erityisalueilla, lukuun ottamatta puhtaasti luonnonsuojeluun varattuja alueita, metsien käsittely on yleensä mahdollista, mutta metsänkäsittelyä on jollakin tavoin rajoitettu alueen luonteen vuoksi. Tällaisia alueita ovat esimerkiksi ulkoilulain perusteella perustetut retkeilyalueet, maankäyttö- ja rakennuslain perusteella kaavoituksessa päätetyt erilaiset kaavojen aluevaraukset sekä Metsähallituksen omat erikoismetsäpäätökset (esim. virkistysmetsät). Erityisalueilla on yleensä jokin muu päämaankäyttömuoto kuin metsätalous ja alue on rajattu ko. maankäyttömuotoa silmällä pitäen. Kuitenkin erityisalueillakin on monentyyppistä päällekkäistä maankäyttöä, minkä vuoksi on usein tarkoituksenmukaista laatia alueen käyttöä koskeva kokonaissuunnitelma. Kansallispuistoille ja osalle muista luonnonsuojelualueista sekä erämaa- ja retkeilyalueille tehdään hoitoja käyttösuunnitelma yleensä jo lainsäädännön edellyttämänä. Hoito- ja käyttösuunnitelma on kohdealueen maankäytön pitkän aikavälin suunnitelma. Sen avulla toteutetaan laeissa säädettyjen perustamistavoitteiden lisäksi Metsähallituksen alueiden hoidolle ja käytölle asettamia tavoitteita. Retkeilyalueilla ensisijainen suunnittelutehtävä on alueen retkeily- ja ulkoilupalvelujen järjestäminen. Retkeilyalueet ovat myös ulkoilulain nojalla toteutettavia Natura-alueita, joten niiden hoito- ja käyttösuunnitelmissa määritetään myös mm. Natura-luontotyypit sekä arvioidaan metsätaloustoimien vaikutukset Natura-alueen luontoarvoihin. Luontopalvelujen alueyksiköt vastaavat suunnittelusta, minkä vuoksi perustettavaan suunnitteluryhmään nimetään jäsenet ainakin metsätaloudesta ja Villistä Pohjolasta. Natura verkostoon kuuluvien alueiden suojelun toteuttamiskeinona on useimmiten luonnonsuojelulaki. Natura-alueiden suunnittelun pohjana on alueiden tilan arviointi. Arvioinnissa määritellään alueen arvot ja niihin kohdistuvat kriittiset uhkatekijät. Arvot ovat suojeluarvoja (esim. luontotyypit, lajit, ekosysteemit, erämaisuus). Alueen käyttöarvoja voivat olla esimerkiksi virkistyskäyttö, matkailu ja kalastus. Kullekin alueelle valitaan enintään kahdeksan arvoa. Arvo- ja uhkatarkastelun perusteella määritellään tavoitteet, suunnittelutarve ja tarvittavat toimenpiteet. Kaikista Natura-alueista ei ole tavoitteena perustaa luonnonsuojelualueita, vaan niiden suojelu voidaan toteuttaa myös muulla lainsäädännöllä: retkeilyalueilla toteutustapa on ulkoilulaki ja erämaa-alueilla erämaalaki. Muita toteutustapoja ovat mm. maa-aines-, metsä- ja vesilaki. Natura-alueilla, joilla metsänkäsittely on alueen toteutustavasta johtuen mahdollista, metsienkäsittelyn perustana on alueelle määriteltyjen alue-ekologisten kohteiden huomioon ottaminen. Lisäksi näiltä Natura-alueilta inventoidaan luontotyyp- 2 22
23 pitieto kuten muiltakin Natura-alueilta. Metsänkäsittelyn edellytyksenä on lisäksi se, että alueella tai sen välittömässä lähiympäristössä tehtävillä toimenpiteillä ei saa heikentää niitä arvoja, luontotyyppejä tai lajien elinympäristöjä, joiden takia alue on sisällytetty Natura-verkostoon. Useimmiten esimerkiksi metsälailla toteutettavat alueet ovat osa laajempaa Natura-aluetta, jonka hoito- ja käyttösuunnitelmaan metsälakialuekin sisältyy. Yhteiskunnalliseen maankäytön suunnitteluun liittyvä eritasoinen kaavoitus vaikuttaa myös Metsähallituksen metsien suunnitteluun. Jos kyseessä on kaavaan perustuva maankäyttöpäätös, alueen käyttöä koskevat ohjeet tulevat kaavamääräyksistä ja -selostuksesta. Kaavatyypistä riippuu, kuinka yksityiskohtaisesti se vaikuttaa maankäytön ja metsien suunnitteluun. Maakuntakaavan vaikutus on linjaava, mutta yleis- ja etenkin detaljikaavat ovat selkeästi toimintaa ja toimenpiteitä ohjaavia. Yleis- ja asemakaava-alueiden metsänkäsittelytoimenpiteille hankitaan useassa tapauksessa myös kunnan rakennusviranomaiselta maisematyölupa. Maisematyölupa tarvitaan asemakaava-alueilla aina ja yleiskaava-alueilla aina silloin, kun kaavamääräykset sitä edellyttävät. Maisematyölupa voi koskea kaikkia metsänkäsittelytoimenpiteitä, tai se voi olla rajattu koskemaan vain erikseen määriteltyjä toimenpiteitä. Metsähallitus on myös omalla päätöksellä perustanut erityisalueita, esimerkiksi virkistysmetsiä, alueelle, johon kohdistuu tavallista suurempaa virkistyskäyttö- tai luontomatkailupainetta tai jotka ovat maisemallisesti erityisen arvokkaita. Joissakin tapauksissa nämä päätökset ovat osin päällekkäisiä esimerkiksi kaavapäätösten kanssa. Myös näille alueille on tarvittaessa syytä tehdä kokonaisvaltainen suunnitelma eri maankäyttömuotojen ja siellä olevien erityisarvojen yhteensovittamiseksi. Metsätalouden näkökulmasta tällaisen erityisaluesuunnittelun keskeisenä tavoitteena on ohjata yksittäisen maankäyttökohteen toimenpidesuunnittelua niin, että kohteen luonteen edellyttämä puustollinen tavoitekuva kyetään pitkällä aikajänteellä säilyttämään. Suunnittelussa maankäyttökohde voidaan tarvittaessa jakaa maankäytöllisesti osaalueisiin, jos alue on iso ja alueen eri osissa metsätalouden painotukset ovat erilaiset. Suunnittelu tehdään kuitenkin kohteen päämaankäyttömuodon ehdoilla. Erityisaluesuunnittelu on tarpeellista etenkin alueilla, joissa on ohjattua virkistyskäyttöä mukaan lukien erilaisia rakenteita ja reittejä ja joille on mahdollisesti tehty luontomatkailuyrittäjille erilaisia käyttöoikeussopimuksia. Käytännössä erityisaluesuunnittelussa tehdään pitemmän ajan hakkuutoimenpiteiden sijoitussuunnitelma. Sen avulla voidaan säädellä alueella tehtävien hakkuiden sijoittumista ajallisesti alueella ja myös toisiinsa nähden. Tätä kautta on helpompi hahmottaa tulevien toimenpiteiden vaikutuksia maisemaan ja yleensä alueen muuhun käyttöön. Suunnittelussa määritellään alueen luonteen perusteella puustollinen tavoitekuva, johon suunnitellut hakkuut sovitetaan. Tavoitepuusto voidaan määritellä siten, että rajoitetaan taimikkovaiheen metsien osuutta ja toisaalta asetetaan varttuneille metsille minimiosuus. Tätä kautta voidaan ylläpitää alueen peitteellisyyttä. Hakkuut on suunniteltava etukäteen pitkällä aikajänteellä etenkin maankäyttökohteella, jossa hakkuut olisivat uudistushakkuupainotteisia puuston rakenteen vuoksi. Maankäyttökohteen erityisaluesuunnittelu perustuu pääosaltaan olemassa olevien alue-ekologiakohteiden huomioimiseen. Tarvittaessa alueelle tehdään näkyvyysanalyysi, jonka avulla määritetään mahdolliset maisemallisesti herkät kohteet. Suunniteltuja hakkuita voidaan myös visualisoida. Tärkeää on, että suunnittelun yhteydessä päivitetään paikkatietojärjestelmään alueen uudet virkistysrakenteet ja -reitit sekä vuokra- ja käyttöoikeussopimukset. Jos alueeseen sisältyy kaava-alueita, on kaavojen aluevaraukset ja niiden kaavamääräykset luonnollisesti otettava suunnittelussa huomioon. Alue-ekologisella tarkastelulla voidaan osin korvata myös perinteistä erityisalueiden hoito- ja käyttösuunnittelua. Siellä, missä lainsäädännön tai muun päätöksen takia ei tarvitse tehdä varsinaista hoito- ja käyttösuunnitelmaa ja alueen päällekkäisten maankäyttömuotojen välillä ei ole erityistä ristiriitaa ja alue on suhteellisen pieni, voidaan alue-ekologisen suunnittelun periaattein kartoittaa alueen erityiskohteet ja hahmottaa alueen eri käyttömuotojen suhteet ja painopistealueet. Tutkimusmetsät ovat omana maankäyttöluokkanaan. Metsäntutkimuslaitos vastaa käytössään olevien alueidensa tutkimusmetsäsuunnittelusta. Metsähallitus toteuttaa toimenpiteet metsäntutkimuslaitoksen antamien ohjeiden mukaan (ks. myös luku 4.9 Palveluiden tuottaminen ulkopuolisille). 2.4 Toimenpidesuunnittelu ja toteutus Luonnonvarasuunnitelmassa tehtyjen toiminnan linjausten ja toimintaohjelman toteuttaminen edellyttää metsätalouden alueissa keskipitkän aikavälin puunkorjuun suunnittelua, ns. sijoitussuunnittelua. Sijoitussuunnittelussa tarkastellaan tulevien hakkuiden kohdistamista hakkuutavoittain (kertymän määrä ja rakenne) 2 23
24 sekä niiden korjuu- ja kuljetuskelpoisuutta suunnitelma-aluetta koskevat alue-ekologiset tavoitteet huomioon ottaen. Tässä yhteydessä määritellään myös uuden metsätiestön ja olemassa olevan tiestön sekä siltojen kunnostustarpeet. Metsätiestön yleissuunnitelmaa tehtäessä arvioidaan myös siihen liittyvät ympäristövaikutukset. Sijoitussuunnittelussa otetaan huomioon myös lähivuosina kunnostusojitukseen tulevien alueiden hakkuutarpeet. Toimenpidesuunnitelmat tehdään paikkatietojärjestelmällä, joka sisältää tiedot kasvupaikasta ja puustosta sekä suunnittelussa huomioon otettavista erityiskohteista (mm. maankäyttö- ja alue-ekologiakohteet). Kun metsänhoitotöiden tai hakkuiden suunnittelu aloitetaan, suunnittelija saa tietojärjestelmästä käyttöönsä keskeiset suunnittelussa tarvitsemansa tiedot. Niiden lisäksi hänellä on käytettävissään digitaaliset ilmakuvat. Näiden avulla suunnittelija hakee mahdolliset metsänhoito- ja hakkuutyökohteet toimenpiteittäin ja rajaa alustavasti nämä kartoille. Samalla tavoin tienrakennusesimies voi tehdä alustavan linjauksen suunnittelemistaan teistä. Sen jälkeen suunnittelija lähtee maastoon tekemään suunnitelman vaatimat tarkennukset sekä tarvittavat maastomerkinnät työn toteuttajaa varten. Ympäristöasioiden kannalta on tällöin tärkeää, että suunnittelija tunnistaa toimenpiteiden kohteena olevan alueen aiemmin havaitsematta jääneet erityiskohteet (esim. lähteet), jotka tallennetaan myös paikkatietojärjestelmään. Lisäksi alueelta voi löytyä toteutuksen kannalta oleellisia pienkohteita, joita voidaan hyödyntää laaja-alaisten säästöpuustoryhmien sijoituspaikkoina. Töiden toteuttaja, koneenkuljettaja tai metsuri, on keskeisessä asemassa erityisesti käsittelykuvioiden sisäisten pienkohteiden huomioimisessa. Annettujen ohjeiden mukaan hän tekee yleensä päätökset hakkuualoille jätettävien yksittäisten säästöpuuryhmien valinnasta eli mihin ne sijoitetaan ja kuinka suuria ne ovat. Kun tarvittavat maastotarkistukset on tehty, suunnitelma viimeistellään ja työkohteen tarkennetut tiedot tallennetaan paikkatietojärjestelmään. Mikäli työt sijoittuvat alueelle, jossa toimenpiteet ovat edellyttäneet keskustelua sidosryhmien (esim. paikallisen paliskunnan poroisännän) kanssa, suunnittelija ottaa suunnitelmassa huomioon neuvottelussa sovitut asiat. Suunnitteluasiakirjoihin sisältyy myös puunkorjuun suunnittelua koskeva tarkistuslista, jonka avulla varmistetaan, että kaikki suunnitteluvaiheessa vaadittavat asiat on käyty läpi ja tarvittaessa ne on sisällytetty suunnitelmaan. Valmis toimenpidesuunnitelma sisältää kaikki työn toteuttajan tarvitsemat tiedot työkohteesta. Tällä varmistetaan, että työn toteuttaja tunnistaa ja turvaa työmaan tärkeät luonto- ja muut erityisarvot. Suunnitteluvaiheessa tehdään myös korjuukelpoisuusluokitus, joka määrittää työkohteeseen kuuluvien eri lohkojen sopivimman korjuuajankohdan, jotta vältytään mahdollisilta maasto- ja puustovaurioilta. Kun työkohde otetaan työohjelmaan, työn toteutuksesta vastaava saa paikkatietojärjestelmästä toimenpideasiakirjat, jotka sisältävät mm. kartan käsiteltävistä kuvioista sekä tiedot poikkeuksellisesti käsiteltävistä kohteista. Kartasta käy ilmi myös toteutukseen eri tavoin vaikuttavat asiat, kuten työturvallisuusriskit (esim. sähköjohdot, jyrkänteet) ja mahdolliset vesiensuojelurakenteet tai alueen muun maankäytön kannalta huomioitavat kohteet (esim. polut, reitit ja poroaidat). Lisäksi asiakirjoihin sisältyvät mahdolliset erityisohjeet esimerkiksi säästöpuuston jättämisestä ja vesiensuojelutoimenpiteistä. Tiedot maankäyttö- ja erityyppisistä alue-ekologiakohteista saadaan paikkatietojärjestelmästä teemakartalla, joka lähetetään sähköisesti myös hakkuukoneelle. Rajoitekohde teemoittuu luonteensa mukaan hakkuukoneella joko liikkumiskielto- tai liikkumisrajoitealueena. Jälkimmäisessä tapauksessa liikkuminen on sallittua erikseen osoitetuilla ajourilla tai kohteen mahdollisesti sisältävillä hakkuualoilla (ks. kuva 2.4). Kuva 2.4 Hakkuusuunnitelmakartta (motossa). Kartassa näkyvät erityyppiset hakkuukuviot (numeroilla), huomioitavat erityiskohteet kielto- ja liikkumisrajoitealueina sekä pohjavesialue sinisellä rasterilla. 2 24
25 Toimenpiderajaukset tallennetaan paikkatietojärjestelmään digitaalisesti esimerkiksi gps-laitteita ja ilmakuvaa hyödyntäen. Digitaalisen rajan lisäksi työkohteet merkitään maastoon silloin, kun se on tarpeellista kohteen paikantamiseksi ja ohjeiden mukaisen työn varmistamiseksi. Tarvittavat nauhoitukset on ajoitettava ja tehtävä siten, että ne ovat toteutuksen aikana selvästi nähtävissä ja niiden käyttötarkoitus todettavissa. Merkintätarvetta arvioitaessa on erityisesti otettava huomioon toisen omistuksessa olevien maiden ja suojelualueiden rajalinjat ja rajapyykit sekä luonnon monimuotoisuuden kannalta arvokkaat alueet. Myös vaarakohteiden, kuten sähkölinjojen, maajohtojen ja pehmeikköjen, merkitseminen maastoon on yleensä välttämätöntä. Merkkauksessa käytetään vain kuitunauhaa. Metsähallitus on viime vuosina panostanut voimakkaasti metsätalouden toimenpidesuunnittelun kehittämiseen. Eräänä keskeisenä kehittämistavoitteena on ollut laserkeilaukseen perustuvan metsävaratiedon keruun hyödyntäminen suunnittelussa. Laserinventoidun puustotiedon avulla rutiininomaista puuston mittausta voidaan merkittävästi vähentää ja hakkuumahdollisuudet pystytään paikantamaan nykyistä huomattavasti tarkemmin ja tehokkaammin. Kehittämisessä pyritään myös siihen, että koko uudistamisketju voidaan suunnitella yhdellä maastokäynnillä maastotietokoneen ja monipuolisen paikkatietoaineiston avulla. Vuonna 2010 aloitettiin laajamittaiset laserkeilaukseen perustuvat puuston inventoinnit suunnittelumenetelmän käyttöönottoon liittyen. Suunnittelun kehittämiseen liittyy olennaisesti myös sitä tukevan uuden paikkatietojärjestelmän kehittäminen. 2.5 Suunnitelmien vaikutusten arviointi ja seuranta Metsähallitus on laatinut yleisten yhteiskunnallisten velvoitteiden (ks. luku Metsähallituksen arvot, visio ja yleiset yhteiskunnalliset velvoitteet) seurantaan järjestelmän, jolla voidaan arvioida velvoitteiden huomioon ottamisesta koituvia yhteiskunnallisia hyötyjä ja toisaalta niistä aiheutuvia toiminnan rajoituksia Metsähallituksen liiketoiminnan harjoittamisessa. Hyötyjen ja rajoitteiden seuranta auttaa arvioimaan läpinäkyvästi liiketoiminnan todellista kannattavuutta. Samalla saadaan selville yhteiskunnalle tuotettava luonnonvarojen käytön kokonaishyöty. Velvoitteiden laskenta tehdään vuosittain alueittaisten luonnonvarasuunnitelmien pohjalta, jolloin uudet päivitetyt suunnitelmat ja niissä syntyneet uudet maankäyttö- ja muut mahdolliset liiketoiminnan harjoittamiseen vaikuttavat päätökset on tehty. Laskennassa hyödynnetään mm. paikkatietojärjestelmää ja hakkuulaskelmaohjelmaa, joiden avulla lasketaan eri velvoitteisiin tehdyt määrälliset panostukset. Luonnonvarasuunnitelmien toteutumista seurataan mittareilla, jotka kuvaavat luonnonvarojen ekologista, sosiaalista ja taloudellista kestävyyttä. Luonnonvarojen käytön painopisteet vaihtelevat eri suunnitelma-alueilla, minkä takia myös aluekohtaiset mittarit voivat vaihdella. Mittareiden avulla arvioidaan suunnitelmissa toiminnalle asetettujen tavoitteiden ja reunaehtojen toteutumista, mutta myös luonnonvarojen kestävän käytön yleistä kehitystä. Luonnonvarasuunnittelussa tehdyissä toimintavaihtoehtotarkasteluissa on tietyin kriteerien ja mittarein arvioitu myös vaihtoehtoisten toimintamallien vastaavat arvot. Toimenpidesuunnitelmien ja toteutuksen ympäristöseurantaa tehdään vuosittain otantamittauksin. Puunkorjuun ympäristöseurantaa on tehty vuodesta 1994 menetelmällä, jossa selvitetään mm. luontokohteiden säilymiseen sekä säästöpuiden määrään ja laatuun liittyviä asioita. Lisäksi vuodesta 1995 lähtien on tehty vesiensuojeluseurantaa, joka on kohdistunut kunnostusojituksiin ja maanmuokkauksiin. Seurantamenetelmiä kehitetään jatkuvasti ohjeiden ja menetelmien muuttuessa. Metsähallituksella on käytössä ympäristö- ja laatujärjestelmä. Ympäristöjärjestelmä on sertifioitu ISO standardin mukaan. Järjestelmään sisältyvät sisäiset ja ulkoiset auditoinnit, joissa toimintaa seurataan suhteessa lainsäädäntöön, ympäristö- ja laatujärjestelmän kriteereihin sekä Metsähallituksen omiin ohjeisiin. Metsähallitus on mukana myös kansallisessa metsäsertifioinnissa (Suomen PEFC-järjestelmä) ja sitoutunut sen kriteereihin (ks. myös luku Metsäsertifiointi). Myös metsäsertifiointiin sisältyvät ulkoiset auditoinnit, joissa arvioidaan metsäsertifioinnin kriteerien toteutumista. Kaikki talousmetsät on PEFCsertifioitu. Metsähallituksen asiakkailla on omia ostettavan puun alkuperää koskevia sitoumuksia, joiden toteutumista seurataan ns. asiakasauditoinneilla. Lisäksi metsälakia valvova viranomainen suorittaa toiminnan lainmukaisuuden seurantaa. 2 25
26 2.6 Paikkatiedon ylläpito ja tiedon hyödyntäminen suunnittelussa Paikkatieto ja sen ylläpito Luonnonvarojen käytön suunnittelun lähtökohtana ovat paikkatietojärjestelmässä ajan tasalla pidettävät luonnonvaratiedot. Metsähallituksen oma paikkatietojärjestelmä sisältää kattavat tiedot valtion maiden nykyisestä maankäytöstä, kasvupaikoista, puustosta, virkistysrakenteista ja -reiteistä, teistä sekä erilaisista erityisarvoista, esimerkiksi uhanalaisten lajien esiintymistä, luonto- ja kulttuuriperintökohteista sekä maisema- ja riistakohteista. Lisäksi paikkatietojärjestelmästä on saatavilla valtion maille tehdyt vuokra- ja käyttöoikeussopimukset. Metsävaratieto säilyy ajan tasalla, kun paikkatietojärjestelmään päivitetään kaikki metsässä tehdyt toimenpiteet ja puustotietoon lisätään vuotuinen kasvu. Uusien inventointien ja päivittäisen suunnittelutyön myötä tietomäärä kasvaa ja tarkentuu. Metsähallituksen omien paikkatietoaineistojen ohella suunnittelussa on välttämätöntä hyödyntää myös muiden organisaatioiden ylläpitämiä aineistoja. Tällaisia aineistoja ovat mm. museoviraston muinaismuistorekisteri, Metsäntutkimuslaitoksen koealarekisteri sekä Suomen ympäristökeskuksen ylläpitämät eliölajit-, suojelualue-, pohjavesi- ja kaava-aineistot. Kaiken perustana on Maanmittauslaitoksen maastotietokanta ja kiinteistörekisteritiedot. Ajantasaisen paikkatietojärjestelmän käyttö toiminnan suunnittelun eri vaiheissa varmistaa, että erilaiset luonto-, virkistys-, riista-, maisema- ja kulttuuriarvot otetaan metsien käytössä huomioon Paikkatietoon perustuvat päätösanalyysimenetelmät talousmetsien luonnonhoidossa Monimuotoisuuskohteiden arvottaminen Ekologisen päätösanalyysin on perustuttava riittävään tietoon elinympäristöistä, lajeista ja niiden vuorovaikutuksesta. Tehtävien päätösten tulee olla ekologisesti perusteltuja, mutta päätöksiin liittyy yleensä myös taloudellisia reunaehtoja. Tällöin pyritään löytämään ekologisesti paras ratkaisu annetuilla resursseilla. Ekologista päätösanalyysiä varten on kehitetty paikkatietosovellus (Zonation), joka hyödyntää ekologista paikkatietoa siitä, missä suojelun kannalta keskeiset lajit ja elinympäristöt sijaitsevat tarkastelualueella (Zonation kotisivut). Sovelluksen käyttäjä valitsee analyysiin otettavat aineistot sekä määrittää suojeluarvot ja niiden painoarvot. Lähtöaineiston laatu ja painoarvojen valinta vaikuttavat oleellisesti analyysituloksiin ja niiden käyttökelpoisuuteen. Annetun tiedon perusteella sovellus spatiaalisesti optimoi kohteet päätöksentekoa varten. Sovellus tuottaa tarkasteltavalle alueelle prioriteettikartan, jonka teemoitus kertoo alueen eri osien suojeluarvon. Analyysi asettaa kohteet keskinäiseen arvojärjestykseen, mutta ei kerro niiden absoluuttista arvoa Maisemasuunnittelu Maisemasuunnittelun avulla on mahdollista vähentää hakkuiden haitallisia vaikutuksia maisemaan. Hyvin suunnitelluilla hakkuilla voidaan myös parantaa maisemaa ja kohteen virkistyskäyttöarvoa. Uusimman paikkatietotekniikan avulla on mahdollista visualisoida hakkuutoimenpiteitä. Metsähallituksessa käytetään visualisointia hakkuiden kaukomaisemavaikutusten tarkasteluun. Suunnittelija voi tilata hakkuusuunnitelman visualisointeja paikkatietoasiantuntijalta. Visualisoinnissa käytettävä lähtöpuusto kuvataan puumallein kuviotietokannan puustotietojen perusteella. Tämän jälkeen voidaan tarkastella erilaisten vaihtoehtoisten hakkuusuunnitelmien vaikutusta maisemaan määritellyistä tarkastelupisteistä. Visualisoinnissa tarvitaan lisäksi maastomalli kuvaamaan maaston muotoja sekä esimerkiksi ilmakuva kuvaamaan aluskasvillisuutta. Visualisointivälinettä kannattaa käyttää toimenpidesuunnittelun parantamiseksi ja tehostamiseksi maisemaltaan herkissä ja tärkeissä kohteissa. Visualisoinnilla voidaan myös havainnollistaa kaukomaisemassa tapahtuvia muutoksia muille kuin metsäammattilaisille esimerkiksi haettaessa kaava-alueille maisematyölupaa tai pidettäessä osallistuvan suunnittelun tilaisuuksia. Metsikkökehitystä ja maiseman muutosta voidaan havainnollistaa useiden vuosikymmenten päähän siten, että kasvatetaan visualisoinnin kohteena olevan alueen puustoa kasvumalleilla. Maiseman sulkeutumiset ja avautumiset metsiköiden kehittyessä ja uudistushakkuiden vaikuttaessa maisemakuvaan voidaan tällöin myös kuvata eri näkemäsuunnista. 2 26
27 Hakkuiden maisemavaikutusten visualisointi kannattaa aloittaa näkyvyysanalyysillä. Analyysiin tarvitaan korkeusmalli, jossa maanpinnan korkeutta kuvaavaan maastomalliin on lisätty puustokuvioiden puuston korkeus. Näkyvyysanalyysissä tutkitaan, mitkä tarkasteltavan alueen osat näkyvät valittuihin katselupisteisiin (esim. virkistysreitin taukopaikalla) ja mitkä eivät. Katselupisteet ovat maastopisteitä, joista näkee hyvin tarkasteltavalle alueella ja joissa liikkuu runsaasti ihmisiä. Näkyvyysanalyysiä ja hakkuiden visualisointia harkitaan suunniteltaessa toimintaa erityisen herkissä maisemakohteissa, kuten matkailukeskusten ja asutuksen tai vilkasliikenteisen vesistön läheisyydessä. Hyvin useasta katselupisteestä näkyvien alueiden voidaan arvioida olevan maisemallisesti herkkiä. Näkyvyysanalyysiä voidaan siis hyödyntää arvokkaiden maisemaalueiden tunnistamisessa ja rajaamisessa. Kuva Visualisoinnin avulla voidaan havainnollistaa esim. uudistushakkuussa jätettävän säästöpuuston maisemavaikutusta. Vaihtoehdossa 1 säästöpuusto on jätetty ryhminä ja vaihtoehdossa 2 säästöpuusto on jätetty uudistusalalle osin pitkänä kaistaleena ja osin ryhminä Vesiensuojelu Metsätaloustoimenpiteiden seurauksena vesistöön voi huuhtoutua sekä ravinteita että kiintoainesta. Kuormitus voi nousta paikallisesti huomattavan suureksi vesistöreittien latvaosissa ja etenkin pienvesissä. Myös silloin, kun toteutuspinta-ala nousee samalla valuma-alueella poikkeuksellisen suureksi, voivat samanaikaisesti purkautuvat vesimäärät lisätä merkittävästi kuormitusta. Huolellisella suunnittelulla voidaan kuitenkin ratkaisevasti vähentää kunnostusojituksista sekä maanmuokkauksista aiheutuvia vesistöhaittoja. Suunnittelun yhteydessä on tärkeää tunnistaa maastonkohdat, jotka ovat vesiensuojelun kannalta kriittisiä (eroosioherkkiä). Näin voidaan minimoida purkautuvan veden maaperää syövyttävää vaikutus ja irronneen aineksen määrä. Tämä voi puolestaan vähentää vesistön alajuoksulla tarvittavien vesiensuojelurakenteiden määrää. Uuden paikkatietosovelluksen (RLGis) avulla voidaan mallintaa valuma-aluekohtaisesti pintavesien kulkeutumista. Sovelluksen avulla yhdistetään tietoa kuormituksen syntyyn vaikuttavista tekijöistä, kuten uomissa liikkuvista vesimääristä, kaltevuussuhteista ja maalajista. Mallinnuksessa käytetään maaston muotoja kuvaavaa korkeusmallia sekä oja-, vesistö-, tie- ja peltoaineistoa (esimerkiksi maastotietokanta). Analyysin tarkkuutta lisää, jos käytettävissä on digitaalinen maaperäkartta. Sovelluksessa kuvataan, miten pintavedet jakautuvat valuma-alueella ja mitä kulkeutumisreittejä pitkin ne valuvat alapuoliseen vesistöön. Kunkin ojan valuma-alueen koon ja siinä kulkevan vesimäärän sekä maaston kaltevuussuhteiden (ojan kaltevuus) ja maalajin perusteella lasketaan valuma-alueella olevien ojien osille veden virtausnopeus ja kunkin ojan osan eroosioherkkyys. Kun koko valuma-alueen ojasto on näin luokiteltu ja eroosioherkät ojien osat tunnistettu, voidaan aineistoa hyödyntää kunnostusojitussuunnittelun jatkotyövaiheissa ja käyttää maastotyön suuntaamisessa. Analyysin tulokset voidaan myös teemoittaa kartoille ja liittää suunnitelma-asiakirjoihin (ks. kuva ). Lopputuloksena eroosioherkät ojat tai niiden osat voidaan jättää esimerkiksi kokonaan kaivamatta tai vedet voidaan johtaa niiden ohi muuta kautta. Myös vesiensuojelurakenteet voidaan mitoittaa ja sijoittaa oikein, kun tiedetään paremmin alueen toteutukseen liittyvät riskit. Pintavesianalyysi on syytä tehdä aina kunnostusojitussuunnittelun yhteydessä. Menetelmää on edelleen kehitetty siten, että sitä olisi mahdollista käyttää myös uudistushakkuun ja maanmuokkauksen 2 27
28 suunnittelussa (ks. kuva b). Tällöin sen perusteella voitaisiin arvioida uudistusaloilta valuvien pintavesien purkautumispaikkoja ja siten suunnitella tarvittavia vesiensuojelurakenteita ja mitoittaa vesiensuojeluvyöhykkeiden leveyttä vesistöjä vasten. Metsätalouskartta 1:3000 Metsähallitus :05 Maanmittauslaitos 1/MML/10 Kuva Pintavesiteema havainnollistaa pintaveden virtaukset ja osoittaa esimerkiksi suojavyöhykkeen tarpeen painopisteet. 2 28